
 CAPITOLUL 1 DEFINIŢII ŞI ABREVIERI

1.1 DEFINIŢII  

Angajament - reprezintă voinţa exprimată printr-un document asumat prin semnătură de un solicitant al sprijinului financiar, prin care acesta se obligă să respecte condiţiile generale şi specifice de acordare a sprijinului pentru fiecare măsură/ submăsură/ pachet/ varianta vizată, astfel cum sunt prevăzute în fişele măsurilor din PNDR 2014-2020 şi detaliate în legislaţia naţională; 

Beneficiar – parteneriatul constituit din persoane fizice, persoane juridice, persoane fizice autorizate, întreprinderi individuale, întreprinderi familiale și orice altă entitate relevantă care a realizat un proiect şi care a încheiat un contract de finanţare cu AFIR, prin intermediul Liderului de proiect, pentru accesarea fondurilor europene prin FEADR; 
Cererea de Finanţare – reprezintă solicitarea completată electronic pe care potenţialul beneficiar o înaintează pentru aprobarea contractului de finanţare a proiectului de investiţii în vederea obţinerii finanţării nerambursabile; 

Contract de finanţare sau decizia de finanţare - reprezintă documentul juridic încheiat în condiţiile legii între Agenţia pentru Finanţarea Investiţiilor Rurale, denumită în continuare AFIR sau, după caz, Agenția de Plăți și Intervenție pentru Agricultură, denumită în continuare APIA, şi beneficiar, prin care se stabilesc obiectul, drepturile şi obligaţiile părţilor, durata de execuţie, valoarea, plata, precum şi alte dispoziţii şi condiţii specifice, prin care se acordă asistenţă financiară nerambursabilă din FEADR şi de la bugetul de stat, în scopul atingerii obiectivelor măsurilor cuprinse în PNDR 2014 - 2020; 

Colaborator extern - persoană fizică, persoana fizică autorizată, II, IF sau juridică ce colaborează cu Parteneriatul la o acțiune/ activitate specifică acestuia, prin acordarea de expertiză specifică ce nu poate fi asigurată de către membrii parteneriatului; 

Contractor - parte într-un contract de finanţare, care, acceptând finanţarea şi condiţiile asociate acesteia, stabilite de autoritatea contractantă, se obligă să asigure realizarea contractului; 

Comercializarea produselor agricole, conform definiţiei din R (UE) 651/ 2014 înseamnă deținerea sau expunerea unui produs agricol în vederea vânzării, a punerii în vânzare, a livrării sau a oricărei alte forme de introducere pe piață, cu excepția primei vânzări de către un producător primar către revânzători sau prelucrători și a oricărei alte activități de pregătire a produsului pentru această primă vânzare; o vânzare efectuată de un producător primar către consumatorii finali este considerată comercializare de produse agricole în cazul în care se desfășoară în spații separate, rezervate acestei activități; 

Conflict de interese - orice situație care împiedică părțile contractante să aibă o atitudine profesionistă, obiectivă și imparțială sau să execute activitile prevăzute în contractul de finanțare într-o manieră profesionistă, obiectivă și imparțială, din motive referitoare la familie, viața personală, , interese economice sau orice alte interese. 

Interesele anterior menționate includ orice avantaj pentru persoana în cauză, soțul/ soția, rude ori afini până la gradul 4 inclusiv.  

Dispozițiile menționate mai sus se aplică partenerilor, contractorilor, angajaților beneficiarului implicați în realizarea prevederilor prezentului contract. 
Derulare proiect - reprezintă totalitatea activităților efectuate de beneficiarul FEADR de la semnarea contractului/ deciziei de finanțare până la finalul perioadei de monitorizare a proiectului; 

Eligibil – reprezintă îndeplinirea condiţiilor şi criteriilor minime de către un solicitant aşa cum sunt precizate în Ghidul Solicitantului, Cererea de Finanţare şi Contractul de finanţare pentru FEADR; 

Evaluare – acţiune procedurală prin care documentaţia pentru care se solicită finanţare este analizată pentru verificarea îndeplinirii criteriilor de eligibilitate şi pentru selectarea proiectului în vederea contractării; 

Fermieri - persoane fizice sau juridice (de drept public sau privat) sau un grup de persoane fizice sau juridice, indiferent de statutul juridic pe care un astfel de grup şi membrii săi îl deţin în temeiul legislaţiei naţionale, a cărui exploataţie se situează pe teritoriul RO şi care desfăşoară o activitate agricolă; 

Fişa submăsurii – document care descrie motivaţia sprijinului financiar nerambursabil oferit, obiectivele submăsurii, aria de aplicare şi acţiunile prevăzute, tipul de investiţie, menţionează categoriile de beneficiar, tipul sprijinului; 

Fonduri nerambursabile – fonduri acordate unei persoane fizice saujuridice în baza unor criterii de eligibilitate pentru realizarea unei investiţii încadrate în aria de finanţare a acestei măsuri şi care nu trebuie returnate – singurele excepţii sunt nerespectarea condiţiilor contractuale şi nerealizarea investiţiei conform proiectului aprobat de AFIR; 
Lanț scurt - configurație a lanțului alimentar care nu implică mai mult de un intermediar între producător și consumator; 

Întreprindere parteneră - întreprinderea care nu este clasificată ca întreprindere legată şi între care există următoarea relaţie: întreprinderea (din amonte) deţine, individual sau în comun cu una ori mai multe întreprinderi legate, 25% sau mai mult din capitalul social ori din drepturile de vot ale unei alte întreprinderi (din aval). Întreprinderea legată este întreprinderea care deţine peste 50% din capitalul social şi/ sau drepturile de vot în structura altor întreprinderi, în amonte sau în aval. 

Intermediar - acea entitate care achiziționează produsul de la fermier în scopul comercializării. Procesatorul nu este considerat intermediar dacă procesează materia primă proprie sau procesarea reprezintă o acțiune de prestare de servicii către fermier, cel din urmă deținând controlul asupra produsului și condițiilor de comercializare (ex.: stabilirea prețului); 

În cazul procesării/ comercializării producției membrilor prin intermediul formelor asociative, entitatea care realizează procesarea/ comercializarea (forma asociativă) nu este considerată intermediar. Această prevedere este valabilă și în cazul procesării/ comercializării prin intermediul membrilor parteneriatului.  
Întreprindere legată - întreprinderea care se află în oricare dintre următoarele raporturi: 

a) o întreprindere deţine majoritatea drepturilor de vot ale acţionarilor sau ale asociaţilor celeilalte întreprinderi; 

b) o întreprindere are dreptul de a numi sau de a revoca majoritatea membrilor consiliului de administraţie, de conducere ori de supraveghere a celeilalte întreprinderi; 

c) o întreprindere are dreptul de a exercita o influenţă dominantă asupra celeilalte întreprinderi, în temeiul unui contract încheiat cu această întreprindere sau al unei clauze din statutul acesteia; 

d) o întreprindere este acţionară sau asociată a celeilalte întreprinderi şi deţine singură, în baza unui acord cu alţi acţionari ori asociaţi ai acelei întreprinderi, majoritatea drepturilor de vot ale acţionarilor sau asociaţilor întreprinderii respective. 
Implementare proiect – reprezintă totalitatea activităților efectuate de beneficiarul FEADR de la semnarea contractului/ deciziei de finanțare până la data depunerii ultimei tranșe de plată; 

„Piața locală” - este definită ca o rază de comercializare care nu depășește 75 km de la exploatația de origine a produsului. 

Distanța dintre exploatația de origine a produsului/produselor și punctul de comercializare se calculează prin intermediul GPS. 
Se va avea în vedere distanța rutieră cea mai scurtă. 
Dovada încadrării în limita de km menționată anterior nu este necesară. Distanța va fi verificată de AFIR. 
Solicitantul trebuie să se asigure înainte de depunerea proiectului că se încadrează în limita de mai sus și să menționeze în proiect distanța maximă dintre exploatația de origine a produsului/ produselor și punctul de comercializare. 
Partener - persoană fizică sau juridică (de drept public sau privat), care acționează pentru atingerea scopului comun stabilit, în conformitate cu prevederile AP. Exemplu: o asociaţie profesională, organizaţie guvernamentală sau neguvernamentală, o înterprindere privată etc.; 

Potenţial beneficiar parteneriatul constituit din persoane fizice, persoane juridice, persoane fizice autorizate, întreprinderi individuale, întreprinderi familiale și orice altă entitate relevantă care este eligibil (care îndeplineşte toate condiţiile impuse prin PNDR) pentru accesarea fondurilor europene, dar care nu a încheiat încă un contract de finanţare cu AFIR; 

Proiecte identice: proiecte depuse de același parteneriat care vizează aceeași temă, conținut și categorie de produse. 
Lider de proiect - este PFA, II, IF sau persoana juridică (de drept public sau privat) desemnata sa reprezinte parteneriatul în relatia contractuala cu AFIR, conform legislatiei în vigoare. 

Solicitant – parteneriatul constituit din persoane fizice, persoane juridice, persoane fizice autorizate, întreprinderi individuale, întreprinderi familiale și orice altă entitate relevantă care a depus un proiect pentru accesarea fondurilor europene, care nu a fost încă evaluat sau este în curs de evaluare; 
1.2 ABREVIERI 
AFIR – Agenţia pentru Finanţarea Investiţiilor Rurale, instituţie publică cu personalitate juridică, subordonată Ministerului Agriculturii şi Dezvoltării Rurale – scopul AFIR îl constituie derularea Fondului European Agricol pentru Dezvoltare, atât din punct de vedere tehnic, cât și financiar; 

CRFIR – Centrele Regionale pentru Finanţarea Investiţiilor Rurale, structură organizatorică la nivel regional a AFIR (la nivel naţional există 8 centre regionale); 

OJFIR – Oficiile Judeţene pentru Finanţarea Investiţiilor Rurale, structură organizatorică la nivel judeţean a AFIR (la nivel naţional există 41 Oficii judeţene); 

FEADR – Fondul European Agricol pentru Dezvoltare Rurală, este un instrument de finanţare creat de Uniunea Europeană pentru implementarea Politicii Agricole Comune. 

MADR – Ministerul Agriculturii şi Dezvoltării Rurale; 

PNDR – reprezintă documentul programatic, în sensul art. 6 din regulament, în care sunt prevăzute măsurile şi sumele alocate României din FEADR care se aprobă de Comisia Europeană prin decizie 

ANSVSA – Autoritatea Națională Sanitară Veterinară și pentru Siguranța Alimentelor; 

ANPM - Agenția Națională pentru Protecția Mediului; 

DSVSA – Direcția Sanitară Veterinară și pentru Siguranța Alimentelor; 

DSP – Direcția de Sănătate Publică. 

CAPITOLUL 2 PREVEDERI GENERALE

2.1 CONTRIBUŢIA MĂSURII 2/1A–  ” COOPERARE PENTRU DEZVOLTAREA ŞI PROMOVAREA LANŢURILOR SCURTE ŞI A PIEŢELOR LOCALE” LA DOMENIILE DE INTERVENŢIE 
Măsura 2/1A „Cooperare pentru dezvoltarea şi promovarea lanţurilor scurte şi a pieţelor locale” din cadrul SDL 2014-2020 a GAL Valea Muntelui corespunde obiectivelor art. 35 alin 2, lit d al Regulamentului (UE) nr. 1305/2013  şi contribuie la domeniile de intervenție:

· principal 1A Încurajarea inovării, a cooperării și a creării unei baze de cunoștințe în zonele rurale 
-secundar 3A îmbunătățirea competitivității producătorilor primari printr-o mai bună integrare a acestora în lanțul agroalimentar prin intermediul schemelor de calitate, al creșterii valorii adăugate a produselor agricole, al promovării pe piețele locale și în cadrul circuitelor scurte de aprovizionare, al grupurilor și organizațiilor de producători și al organizațiilor interprofesionale;

Suprafețele mari de pădure ale zonei, respectiv 56,98% din teritoriul GAL, cât și efectivele numeroase de animale din cele 17.518 exploatații agricole înregistrate, respectiv 54.578 capete de ovine, bovine, porcine și caprine și 2.639 familii de albine, denotă existența unei cantități considerabile de materie primă gen fructe de pădure, animale de carne, lapte și miere de albine.

Activitățile de animare au reliefat faptul că accesul spre o piață de desfacere stabilă constituie un deziderat general în rândul producătorilor agricoli. Realizarea lui ar simplifica lipsa incertitudinilor și a temerilor față de posibilitatea de a avea unde să vândă fără a suferi pierderi majore.

Inițiativele existente acoperă cele trei etape, de producție, prelucrare și valorificare în sectoarele agricol și alimentar, prin capacitatea proprie a omului principal din exploatație, producătorul, de a-și crea o rețea care să-i ducă produsele la consumatorul final. Ele sunt plafonate astfel la disponibilitatea acestuia de a lăsa descoperită o etapă pentru a se putea ocupa de o alta. Viziunea de valorificare a materiei prime locale este împărtășită majoritar la nivelul de a fi vândută cât mai repede și cât mai multă, fără a lua în calcul posibilitatea de a fi prelucrată superior în vederea obținerii de venituri mai mari. O primă idee se desprinde de aici sub forma faptului că producătorul primar este concentrat asupra obținerii de profit din prima vânzare a produselor agricole. Lipsa de organizare a acestui nivel de activitate aduce beneficii anumitor tipuri de revânzători, în detrimentul producătorului principal.

În vederea depășirii dezavantajelor identificate, implicarea unui număr limitat de operatori economici angajați în activități de cooperare și de dezvoltare economică locală, avantajați inclusiv de relațiile geografice și sociale strânse, definesc soluția de urmat. Se vor sprijini operațiunile care vor consolida relații între producători, procesatori și consumatori în vederea realizării unui lanț scurt de aprovizionare, respectând condiția ca între producătorul primar și client să fie maxim un intermediar.

Scopul urmărit va fi acela de valorificare superioară a resurselor menționate, în vederea câștigării unui segment de piață stabil. Aceasta nu poate fi realizată fără existența unor dotări specifice sau resurse umane direct implicate care să organizeze și să transpună în practică etapele de producție, prelucrare și vânzare. 

Cele 15 asociații de crescători de animale existente în toate cele 8 localități constituie o bază de plecare spre ideea de cooperare pentru o mai bună organizare. 
Scopul este de a facilita cooperarea între actorii implicați în dezvoltarea rurală, pentru a-i ajuta să depășească și să aplaneze problemele tipice de natura socio-economică legate de dezvoltarea afacerilor și de asigurarea de servicii în zonele rurale sau provocările legate de mediu. Cooperarea va ajuta la abordarea dezavantajelor legate de nivelul foarte mare de fragmentare din sectorul agricol din GAL Valea Muntelui, cu o pondere foarte mare  a  fermelor mici, și va promova entităţile care  colaborează  pentru identificarea unor soluţii noi și economii de scară.

Măsura 2 se încadrează în obiectivul de dezvoltare rurală 1:
Favorizarea competitivităţii agriculturii.
Obiectivul specific al măsurii este:


Acordarea de sprijin pentru cooperarea orizontală și verticală între actorii din lanțul de aprovizionare în vederea stabilirii de lanțuri scurte de aprovizionare și de piețe locale și a dezvoltării acestora, precum și pentru promovarea de activități la nivel local privind dezvoltarea lanțurilor scurte de aprovizionare și a piețelor locale
Măsura contribuie la priorităţile:

P1: Încurajarea transferului de cunoştinţe şi a inovării în agricultură, în silvicultură şi în zonele rurale

P3: Promovarea organizării lanţului alimentar, inclusiv procesarea şi comercializarea produselor agricole, a bunăstării alimentelor şi a gestionării riscurilor în agricultură

Valoarea adăugată a măsurii 

Organizarea activității unei cooperări între entitățile implicate în sectorul agricol, agroalimentar, forestier aduce un plus de valoare la nivelul teritoriului prin însuși conceptul său inovator. Integrarea unei astfel de entități în planificarea și realizarea unui lanț scurt de aprovizionare, va crea valoare adăugată materiei prime existente prin valorificarea superioară și eficență economică, dar și prin folosirea de procese sau tehnologii de eficență economică.
Prin această măsură se dorește a se îndeplini următorii indicatori :

- Număr total de operațiuni de cooperare sprijinite în cadrul măsurii de cooperare - 2
- Cheltuieli publice totale – 10.000 €

- Locuri de muncă nou create - 2

- Lanț scurt de aprovizionare – 1

- O formă asociativă nou înfiinţată

- O marcă locală nou creată

2.2 CONTRIBUŢIA PUBLICĂ TOTALĂ A MĂSURII 2/1A
Suma disponibilă pe Măsura 2/1A: 10.000 euro
Contribuţia naţională: 15% = 1.500 euro
Contribuţia FEADR: 85% =  8.500 euro

2.3 TIPUL SPRIJINULUI

Rambursarea costurilor eligibile suportate și plătite efectiv; 

Principiul de bază al finanţării nerambursabile este acela al rambursării cheltuielilor eligibile efectuate (suportate și plătite efectiv) în prealabil de către 

beneficiar.

· Decontarea cererilor de plată pe baza rapoartelor și a documentelor justificative

· Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100% din valoarea avansului, în conformitate cu art. 45 (4) și art. 63 ale R. (CE) nr. 1305/2014.

· Pentru servicii nu se acordă avans.

2.4 SUME (APLICABILE) ȘI RATA SPRIJINULUI

Ponderea sprijinului nerambursabil este de 100% din totalul cheltuielilor eligibile.
În cazul în care planul de proiect include, de asemenea, acțiuni care sunt eligibile în cadrul altor măsuri (4.2 ș. 4.2a), atunci costurile sunt acoperite din sub-măsura M2/1A în conformitate cu rata  de bază a ajutorului de 50%, conform Anexei II la Regulamentul UE 1305/2013 și cu sumele aplicabile în cadrul acelor măsuri. Cu toate acestea, valoarea maximă a cheltuielilor eligibile în cadrul altor măsuri nu va depăși valoarea maximă acordată în cadrul submăsurii 16.4.

Parteneriatele pot beneficia de majorarea intensității sprijinului public pentru investiții/ acțiuni/operațiuni eligibile prin alte submăsuri PNDR, cu respectarea Anexei II la Regulamentul UE 1305/2013.

Valoarea maximă a sprijinului – 10.000 euro.
Costurile de funcţionare a cooperării nu vor depăși 10% din valoarea maximă a sprijinului acordat pe proiect depus.

Intensitatea ajutorului este de 100%.

2.5 LEGISLAŢIE EUROPEANĂ ŞI NAŢIONALĂ APLICABILĂ 
· Legea nr. 31/1990 din 16 noiembrie 1990 privind societăţile comerciale 

· Ordonanţa de Urgenţă nr. 44 din 16 aprilie 2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale

· Ordonanţa de Guvern nr. 26 /2000 cu privire la asociații și fundații

· Legea cooperației agricole nr. 566/2004 (propusă spre modificare legislativă prin proiect de ordonanță – discuții, clarificări)

· Regulamentul (UE) Nr. 1306/2013 privind finanțarea, gestionarea și monitorizarea politicii agricole comune

· Regulamentul (UE) Nr. 651/2014 AL COMISIEI din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.

· Regulamentul Delegat (UE) Nr. 807/2014 de completare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de introducere a unor dispoziții tranzitorii

2.6 ARIA DE APLICABILITATE A MĂSURII (teritoriul acoperit de GAL)

GAL Valea Muntelui cuprinde 7 comune : Ghimeş-Făget, Palanca, Brusturoasa, Agăş, Asău, Dofteana, Poduri și  orașul Dărmăneşti,  din judeţul Bacău.
CAPITOLUL 3 DEPUNEREA PROIECTELOR

3.1 LOCUL DEPUNERII PROIECTELOR

Proiectele vor fi depuse la sediul sediul GAL Valea Muntelui: sat Straja, nr 241, comuna Asău, judeţul Bacău

Proiectele se pot depune doar de către responsabilul legal sau o persoană împuternicită (delegată), între orele: 08:30 – 17:00 de luni până vineri.
3.2  PERIOADA DE DEPUNERE A PROIECTELOR
Proiectele vor fi depuse pe perioada de derulare a sesiunii de selecţie proiecte, indicată în Apelul de selecţie. 

În vederea deschiderii sesiunilor de primire a proiectelor, GAL Valea Muntelui lansează Apeluri de selecție a proiectelor pentru această măsură.

Apelurile de selecţie vor fi publicate/afișate:

• pe site-ul GAL (varianta detaliată);

• la sediul GAL (varianta detaliată, pe suport tipărit);

• la sediile primăriilor partenere GAL (varianta simplificată);

• prin mijloacele de informare mass-media locale/regionale/naționale (varianta simplificată).

Apelul de selecție se lansează cu minimum 30 de zile calendaristice înainte de data limită de depunere a proiectelor, în așa fel încât potențialii beneficiari să aibă timp suficient pentru pregătirea și depunerea acestora.

Data lansării apelului de selecție este data deschiderii sesiunii de depunere a proiectelor la GAL Valea Muntelui.

Atenție! Trebuie evitată depunerea proiectelor în ultimele 5 zile din perioada aferentã Apelului de selecţie pentru ca solicitantul, în cazul constatării neconformității cererii de finanțare, să aibă posibilitatea redepunerii acesteia.

3.3  ALOCAREA PE SESIUNE

Alocarea financiară pentru acestă sesiune este de 10.000 euro.
3.4  PUNCTAJUL MINIM PENTRU  UN PROIECT

Punctajul minim pe care trebuie să îl obţină un proiect pentru a primi finanţare este de 15 puncte.
Proiectele al căror punctaj va fi stabilit, în urma evaluării, sub punctajul minim aferent acestei măsuri nu vor intra în procesul de selecție, respectiv nu pot intra la finanțare.  
CAPITOLUL 4 CATEGORIILE DE BENEFICIARI ELIGIBILI
Beneficiari direcți:

Parteneriatele constituite din cel puţin un partener din categoriile de mai jos și cel puțin un fermier sau un grup sau o organizație de producători/o cooperativă care își desfășoară activitatea în sectorul agricol.

· Fermieri;

· Microîntreprinderi și întreprinderi mici;

· Organizații neguvernamentale;

· Autoritati publice;

· Unități școlare, sanitare, de agrement și de alimentație publică.

Pe baza temei proiectului și problemei specifice/oportunității care vor fi abordate de parteneriatul constituit, alți actori relevanți se pot alătura parteneriatului.

Se poate acorda sprijin prin această sub-măsură și parteneriatelor existente, dacă acestea îndeplinesc condițiile de mai sus și dacă depun exclusiv proiecte noi.  

Următoarele categorii de solicitanți/ beneficiari pot depune proiecte în cadrul acestor submăsuri, cu respectarea următoarelor condiții:

1. Solicitanții/ beneficiarii, după caz, înregistrați în registrul debitorilor AFIR, atât pentru Programul SAPARD, cât și pentru FEADR, care achită integral datoria față de AFIR, inclusiv dobânzile și majorările de întârziere până la semnarea Contractelor de Finanțare (aplicabilă liderului de proiect).

2. Parteneriatele care au proiect în derulare, până la implementarea proiectului (până la depunerea ultimei cereri de plată).
Indiferent dacă deține calitatea de lider de proiect sau membru al unui acord de cooperare în cadrul mai multor proiecte, un fermier nu poate beneficia de sprijin prin intermediul submăsurii 16.4/ 16.4a pentru aceeași categorie de produse.

ATENȚIE!

Parteneriatele identice și proiectele depuse de același parteneriat care vizează aceeași categorie de produse sunt neeligibile.

Parteneriatul trebuie să respecte următoarele:

 să fie format din persoane juridice române şi alte entităţi constituite conform legislaţiei naţionale în vigoare;

 să acţioneze în nume propriu.

 să asigure surse financiare stabile și suficiente pe tot parcursul implementării proiectului.

 să nu fie constituit exclusiv din solicitanți parteneri sau legați definiti conform Legii nr. 346/ 2014 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare. Pentru a evita situația în care parteneriatul este constituit exclusiv din solicitanți parteneri sau legați se va verifica acționariatul partenerilor în baza de date ONRC.

Modificarea parteneriatului

Se acceptă înlocuirea partenerilor și diminuarea/ creșterea numărului de parteneri din acordul cooperare doar după momentul acordării deciziei de finanțare (semnarea Contractului de Finanțare) până la sfârșitul perioadei de monitorizare, dacă există motive întemeiate, respectând toate angajamentele asumate, inclusiv condițiile de eligibilitate și selecție.

Numărul de membri nu poate să scadă sub cel din Acordul de Cooperare initial și nu este permisă înlocuirea membrilor pentru care s-au efectuat plăți.

În cazul înlocuirii, noua entitate ce va fi cuprinsă în cadrul acordului de cooperare va prelua toate drepturile și obligațiile entității ce a părăsit acordul.

Modificarea se va face cu acordul membrilor parteneriatului la momentul solicitării modificării. Liderul de proiect va justifica modificarea și va avea obligația de a notifica AFIR pentru a primi acordul.

În toate situațiile se va transmite acordul de parteneriat final către AFIR în termen de 30 de zile calendaristice după primirea acordului AFIR de modificare a parteneriatului.

Structura parteneriatului

Componența parteneriatului, stabilirea liderului de parteneriat și desemnarea reprezentantului legal în relația cu AFIR se va face strict în baza Acordului de Cooperare și a prevederilor sale, ținând cont de toate implicațiile legale ce vor trebui respectate între membrii pe de o parte și între liderul de proiect și AFIR pe de altă parte.

Astfel, se vor avea în vedere printre altele: forma de organizare (UAT, ONG, PFA, SRL etc.), calitatea de plătitori/neplătitori de TVA a membrilor, prevederile Contractului de Finanțare art. 4 (7) – dreptul de proprietate/ utilizare a rezultatelor și echipamentelor etc.

ATENTIE !

În situatia în care liderul de proiect este înregistrat în scopuri de TVA - (TVA neeligibil) iar unul sau mai multi parteneri nu sunt înregistrați în scopuri de TVA - (TVA eligibil) și doresc decontarea TVA-ului la plată, aceștia trebuie să desfășoare procedura de achiziții separat, iar suma aferentă TVA-ului va fi trecută în buget pe coloana cheltuielilor eligibile. De asemenea se va completa pct. 7.2 din Acordul de cooperare.

Trebuie avut în vedere că entitățile publice nu pot derula procedura de achiziții publice decât în nume propriu nu și pentru membri/ terți și nu pot realiza decontarea cheltuielilor membrilor.

Pot fi cooptați parteneri atât din zonele rurale cât și din zonele urbane în cadrul Acordului de Cooperare, ținându-se cont de drepturile și obligațiile stabilite în cadrul proiectului (inclusiv financiare).

Nu este necesar ca fermierii/ partenerii să fie din același UAT.

ATENTIE !

Partenerii din acordul de cooperare care sunt fermieri trebuie să aibă exploatația înregistrată la APIA. În situația în care din Acordul de Cooperare fac parte Grupuri/ Organizații de producători/ Cooperative agricole, verificarea se va face pentru membrii care dețin exploatația agricolă/ pomicolă și sau pentru forma asociativă respectivă (dacă aceasta deține teren înregistrat la APIA), în funcție de operațiunile efectuate în cadrul proiectului.

Liderul de parteneriat trebuie să se încadreze în următoarele forme de organizare (listă indicativă): 
· Persoana fizică autorizată (înfiinţată în baza OUG nr. 44/ 2008, cu modificările și completările ulterioare); 
· Întreprinderi individuale (înfiinţate în baza OUG nr. 44/ 2008, cu modificările și completările ulterioare); 
· Întreprinderi familiale (înfiinţate în baza OUG nr. 44/ 2008, cu modificările și completările ulterioare); 
· Societăţi comerciale (înfiinţate în baza Legii nr. 31/ 1990, republicată, cu modificarile ulterioare); 
· Societăţi agricole şi alte forme de asociere în agricultură (înfiinţate în baza Legii nr. 36/ 1991, cu modificările şi completările ulterioare) 
· Asociaţii şi fundaţii (înfiinţate în baza OG nr. 26/ 2000 aprobată cu modificări şi completări prin Legea nr 246/ 2005); 
· Cooperative agricole (înfiinţate în baza Legii nr. 566/ 2004 republicată, cu modificările și completările ulterioare);
· Societăți cooperative înfiinţate în baza Legii nr. 1/ 2005 republicată, cu modificările și completările ulterioare); 

· Grupuri și organizatii de producători (Ordonanța Guvernului nr. 37/ 2005 privind recunoașterea și funcționarea grupurilor și organizatiilor de producători, pentru comercializarea produselor agricole, cu completările și modificările ulterioare); 

· Orice altă formă juridică de asociere, conform legislaţiei naţionale în vigoare; 

· Organizații neguvernamentale, Autorități publice, Unități școlare (universități, licee etc.), sanitare, de agrement şi de alimentaţie publică; 

· Alte entităţi relevante (ex.: institute și stațiuni de cercetare, fermele didactice ale universităților agricole, fermele de dezvoltare ale institutelor de cercetare agricolă, clusterele, etc.), pe baza obiectivelor proiectului.

Reprezentantul legal al liderului de parteneriat în relația cu AFIR trebuie să fie angajat al acestuia cu contract de muncă pe perioadă nedeterminată sau pe o perioadă cel puțin egală cu perioada de derulare a proiectului.

În cazul în care liderul de parteneriat este reprezentat de către un PFA sau II, titularul PFA sau II poate fi lider de proiect fără a fi necesară prezentarea unui contract de muncă, acesta asumându-și prezența în cadrul parteneriatului pentru întreaga perioadă de implementare și monitorizare a proiectului.

În cazul IF/ asociațiilor se va prezenta hotarârea membrilor privind desemnarea unuia dintre aceștia pentru calitatea de reprezentant legal alături de asumarea prezenței în cadrul parteneriatului pentru întreaga perioadă de implementare și monitorizare a proiectului.

Reprezentantul legal poate fi înlocuit în situații excepționale, cu condiția respectării celor de mai sus de către persoana nou desemnată, pe toată perioada de implementare a proiectului.
Beneficiari indirecți:

· Fermierii definiți conform Art. 4 din Reg. (EU) 1307/2013
CAPITOLUL 5 CONDIŢII MINIME OBLIGATORII PENTRU ACORDAREA SPRIJINULUI
Pentru a demonstra îndeplinirea condiţiilor minime obligatorii specifice proiectului este necesar să fie prezentate în planul de marketing și/ sau studiul de fezabilitate toate informaţiile concludente în acest sens, iar documentele relevante vor susţine aceste informaţii. 

Sprijinul va fi acordat doar pentru proiecte care nu intră în sfera de aplicare a normelor privind ajutoarele de stat (vor cuprinde doar acțiuni, investiții, operațiuni legate de produsele prezente în Anexa I la TFUE). 

Sunt sprijinite și proiectele care promovează peștele și produsele pescărești încadrate în ANEXA I la TFUE, însă acestea trebuie să contribuie la obiectivele și prioritățile Politicii Agricole Comune. Aceste proiecte vor fi încadrate pe submăsura. Se va respecta structura parteneriatului de mai sus (minim un fermier sau formă asociativă din sectorul agricol, cel puțin un partener din celelalte categorii și unul sau mai mulți parteneri din sectorul piscicol sau fermieri ce dețin și ferme piscicole). 

În cadrul unui proiect care vizează sectorul piscicol nu vor fi eligibile activitățile de producție și procesare a peștelui și a produselor pescărești dar sunt considerate eligibile activități precum: promovarea on-line, crearea conceptului de marketing, brand ș.a.m.d. 

De asemenea, în cadrul unui proiect de cooperare nu pot fi promovate doar produse din sectorul piscicol, ci obligatoriu vor fi promovate și produse agricole. 

	De asemenea, în cadrul măsurii sunt sprijinite și produse pomicole dacă numărul de parteneri din sectorul pomicol este mai mic decât cel din restul sectorului agro alimentar. 
ATENTIE ! 

Beneficiarii sprijinului financiar prin APIA a Programelor Operaționale ale organizațiilor de producători din sectorul fructe și legume constituite conform prevederilor Ordinului MADR nr 406/ 2017, cu modificările și completările ulterioare trebuie sa evite dubla finanțare prin delimitarea acţiunilor/ investiţiilor eligibile prin FEGA şi FEADR. 


EG. 1 Solicitantul trebuie să se încadreze în categoria beneficiarilor eligibili 
Îndeplinirea acestui criteriu se va demonstra astfel: 

 În etapa de evaluare, în baza documentului de constituire a parteneriatului pentru accesarea sprijinului FEADR şi dupa caz, a documentelor de înfiinţare a membrilor, actelor de identitate a verificărilor în ONRC, a însuşirii obligațiilor și angajamentelor menționate în Declaraţia F. 

 În etapa de contractare, în baza certificatulului care să ateste lipsa datoriilor restante fiscale verificat de experții AFIR în PATRIMVEN şi a certificatelor care să ateste lipsa datoriilor restante locale prezentate la semnarea contractului. 

Documente verificate:

· Document de constituire a parteneriatului
EG2 - Solicitantul va depune un acord de cooperare care face referire la o perioadă de funcționare cel puțin egală cu perioada pentru care se acordă finanțarea; 
Durata Acordului este corespunzătoare duratei prevăzute în contractul de finanțare
Durata Acordului este corespunzătoare duratei prevăzute în contractul de finanțare pentru derularea proiectului, iar prelungirea acestuia conduce automat la extinderea duratei acordului..

Documente verificate:

· Acord de parteneriat

EG3 - Pentru proiectele legate de lanțurile scurte de aprovizionare, solicitantul va depune un studiu/ plan, privitor la conceptul de proiect privind lanțul scurt de aprovizionare
În cadrul studiului de fezabilitate și/ sau planului de marketing, solicitantul va prezenta modul în care, în cadrul proiectului, va înființa și dezvolta conceptul de lanț scurt de aprovizionare și dacă este cazul, se vor descrie și activitățile de promovare ale lanțului scurt.
Un proiect nu poate conține doar acțiuni de promovare. Promovarea nu poate fi decât o componentă secundară (mai putin de 50% din valoarea totala a cheltuielilor eligibile) a unui proiect prin care se propune înființarea și dezvoltarea lanțului scurt (conform definiției din capitolul Dicționar).
Documente verificate:

· Studiul de fezabilitate/planul de marketing
EG4 - Pentru proiectele legate de piețele locale, solicitantul va prezenta un concept de marketing adaptat la piața locală care să cuprindă, dacă este cazul, și o descriere a activităților de promovare propuse.
Pentru elaborarea Planului de marketing, solicitantul va ține cont de totalitatea cerințelor Ghidului Solicitantului, îndeplinirea și detalierea acestora urmând a fi cuprinsă în cadrul Planului de marketing.

În cadrul studiului de fezabilitate și/ sau planului de marketing, solicitantul va prezenta modul în care, prin intermediul proiectului, va promova și comercializa produsele proprii pe piața locală.

Planul de Marketing va cuprinde o prezentare clară, detaliată și personalizată a proiectului propus spre finanțare și toți partenerii vor desfășura activități specifice în cadrul proiectului, în funcție de drepturile și obligațiile asumate și stabilite în cadrul acordului de cooperare.

Un proiect nu poate conține doar promovare. Promovarea nu poate fi decât o componentă secundară (mai putin de 50% din valoarea totală a cheltuielilor eligibile) a unui proiect prin care se propune înființarea și dezvoltarea pieței locale (conform definiției din capitolul Dicționar).

Piața locală include atât mediul rural cât și pe cel urban. Produsele comercializate și/ sau promovate pe piața locală pot proveni atât din mediul rural cât și din cel urban.
Documente verificate:

· Studiul de fezabilitate/planul de marketing

EG5 - Proiectul de cooperare propus va fi nou și nu va fi în curs de defășurare sau finalizat
Se solicită angajament în această privință, asumat prin Declaraţia pe propria răspundere (F) si se verifică în baza de date AFIR dacă există în derulare sau finalizat un proiect identic (conform definiției din capitolul Dicționar). Se analizează componența parteneriatelor cu proiecte identice. Dacă parteneriatele au aceeași componență proiectul nu este eligibil.
Documente verificate:

· Declarația pe propria răspundere (F)
EG6 - Dacă este cazul, solicitantul va respecta definițiile cu privire la lanțurile scurte de aprovizionare și piețele locale stabilite în conformitate cu prevederile din articolul 11 din Regulamentul (UE) nr. 807/ 2014 și descrise în secțiunea Informații specifice operațiunii din fișa măsurii.

Lanțuri scurte (doar un intermediar între producător și consumator).

Se vor lua în considerare doar caracteristicile obligatorii ale acestora (nu se analizează distanța dintre punctul de origine al produsului și locul comercializării ci doar numărul de intermediari).

Piețe locale (distanța dintre punctul de origine al produsului/ produselor va fi de maxim 75 km față de locul comercializării).

Se vor lua în considerare doar caracteristicile obligatorii ale acestora (distanța geografică dintre punctul de origine al produsului și locul comercializării).

În cazul în care una sau mai multe cooperative/ grupuri/ organizații de producători fac parte din acordul de cooperare, pentru acestea va fi calculată distanța dintre sediul social al formei asociative, și locul comercializării.

Piețe locale bazate exclusiv pe lanțuri scurte.

Se va ține cont ca lanțurile scurte (doar un intermediar între producător și consumator) să fie create în limita de maxim 75 km față de locul comercializării.
Documente verificate:

· Studiu de fezabilitate/plan de marketing
Criterii pentru investițiile în pomicultură

EG8 - Partenerii care sunt fermieri își desfasoară activitățile agricole într-una din unitățile administrativ – teritoriale din Anexa STP (subprogramul tematic pomicol) aferentă Cadrului Național de Implementare STP și activează în sectorul pomicol (exceptând culturile în sere și solarii). Se va avea în vedere UAT în care este înregistrată exploatația.

Condițiile de aplicare a anexei STP sunt cele descrise în cadrul anexei 9.

Documente verificate:

· Documentele de constituire
EG8 - Partenerii care sunt Grupuri de producători - GP/ Cooperative, organizații de producători își desfășoară activitățile agricole într-una din unitățile administrativ – teritoriale din Anexa aferentă Cadrului Național de Implementare a STP și activează în sectorul pomicol (exceptând culturile în sere și solarii). Se va avea în vedere sediul social al formei asociative. Condiția de eligibilitate se aplica si altor forme asociative care desfășoară activități agricole.

Condițiile de aplicare a anexei STP sunt cele descrise în cadrul anexei 9.

Documente verificate:

· Sediul social al beneficiarului
VERIFICAREA CRITERIILOR DE ELIGIBILITATE SUPLIMENTARE STABILITE DE CĂTRE GAL

EG  GAL1. Solicitantul se încadrează în categoria beneficiarilor eligibili – echivalent EG1
EG GAL2 Solicitantul va depune un acord de cooperare care face referire la o perioadă de funcționare cel puțin egală cu perioada pentru care se acordă finanțarea – echivalentul lui EG 2
EG GAL3 Pentru proiectele legate de lanțurile scurte de aprovizionare, solicitantul va depune un studiu/ plan, privitor la conceptul de proiect privind lanțul scurt de aprovizionare – echivalentul lui EG 3
EG GAL4 Pentru proiectele legate de piețele locale, solicitantul va prezenta un concept de marketing adaptat la piața locală care să cuprindă, dacă este cazul, și o descriere a activităților de promovare propuse– echivalentul lui EG 4
EG GAL5 Proiectul de cooperare propus va fi nou și nu va fi în curs de defășurare sau finalizat 
– echivalentul lui EG 5
EG GAL6 Solicitantul va respecta definițiile cu privire la lanțurile scurte de aprovizionare și piețele locale stabilite în conformitate cu prevederile din articolul 11 din Regulamentul (UE) nr. 807/ 2014 și descrise în secțiunea Informații specifice operațiunii din fișa măsurii(după caz) – echivalentul lui EG6
EG GAL7  Produsele care fac obiectul planului de marketing trebuie să fie incluse în Anexa I la TFUE
Documente de verificat:

· Planul de marketing

CAPITOLUL 6 CHELTUIELI ELIGIBILE ŞI NEELIGIBILE

6.1 ACŢIUNI ELIGIBILE ŞI NEELIGIBILE

Acţiuni eligibile:
· Costurile generale ale proiectului (trebuie să se încadreze în maximum 10% din totalul cheltuielilor eligibile pentru proiectele care prevăd construcții - montaj și în limita a 5% pentru proiectele care prevăd investiții în achiziții simple sau acțiuni specifice sM 16.4)

· Studii/planuri;

· Costurile de funcţionare a cooperării;

· Costurile directe ale  proiectelor specifice corelate  cu planul  proiectului;

· Costurile de promovare.

Sprijinul se va acorda pentru activităţile prevăzute pentru îndeplinirea obiectivelor din cadrul planului de proiect. 

Acțiuni neeligibile:
· cheltuielile cu achiziţionarea de bunuri și echipamente ”second hand”;

· cheltuieli cu achiziția mijloacelor de transport pentru uz personal şi pentru transport persoane;

· cheltuieli cu investițiile ce fac obiectul dublei finanțări care vizează aceleași costuri eligibile;

· cheltuieli cu activități ce se întâmplă deja;

· cheltuieli în conformitate cu art. 69, alin (3) din R (UE) nr. 1303/2013 și anume:

· dobânzi debitoare;

· achiziţionarea de terenuri construite și neconstruite;

· taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare;

· în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare;

· activități conform Art. 14, 15, 21, 29, 34, 36 din Reg. (EU) 1305/2013.
· cheltuielile aferente submăsurilor 4.1 și 4.1a

Acestea au fost stabilite cu respectarea prevederilor din HG nr. 226/2015, Regulamentele (UE) nr. 1305/2013, nr. 1303/2013, PNDR – cap. 8.1 şi fişa tehnică a Sm 19.2  conform prevederilor din Ghidul Solicitantului, aprobat prin OMADR nr. 295/2016.
6.2  TIPURI DE CHELTUIELI ELIGIBILE ȘI NEELIGIBILE

CHELTUIELI ELIGIBILE

Sunt sprijinite cheltuielile prevăzute în planul de marketing/ studiu, necesare pentru atingerea obiectivelor propuse, din următoarele categorii:

· Studii/ planuri.

Acestea cuprind:

 Elaborarea studiilor și planurilor de marketing asociate proiectului, inclusiv analize de piață, conceptul de marketing.

Acestea reprezintă cheltuieli privind costurile generale ale proiectului și trebuie să respecte condițiile specifice acestui tip de cheltuieli.

Pentru această categorie de cheltuieli intensitatea sprijinului este de 100% iar acestea trebuie să se încadreze în maximum 10% din totalul cheltuielilor eligibile pentru proiectele care prevăd construcții - montaj și în limita a 5% pentru proiectele care prevăd investiții în achiziții simple sau acțiuni specifice măsurii.

· Costurile de funcţionare a cooperării

Pot fi efectuate după semnarea contractului, nu vor depăși 10% din valoarea maximă a sprijinului acordat pe proiect (ajutorul public nerambursabil) şi pot cuprinde:

 Cheltuieli de transport și de subzistență ale coordonatorului și partenerilor (diurnă), legate de activitățile parteneriatului, conform legislatiei nationale;

 Onorarii ale personalului (de exemplu angajat salariat în vederea asigurării activității de secretariat etc.);

 Cheltuieli legate de închirierea spațiilor de desfășurare a întâlnirilor parteneriatului, închiriere sediu, achiziție echipamente IT și alte dotări necesare desfășurării cooperării.

Pentru costurile de funcționare a cooperării intensitatea sprijinului este de 100%.
· Costuri directe ale proiectelor specifice corelate cu planul proiectului, inclusiv costuri de promovare, şi pot cuprinde (listă indicativă):

 Cheltuieli de promovare inclusiv pagina web, broșuri, pliante, bannere, promovare platită prin social media și alte rețele de publicitate, radio și televiziune, chirii standuri de prezentare, personalizare echipamente, personalizare auto;

Este sprijinită promovarea lanțului scurt și a pietei locale. Nu sunt eligibile cheltuielile cu promovarea unui număr restrâns de produse comercializate prin intermediul lor.

Astfel, orice material promoțional sau activitate trebuie să crească gradul de informare al potențialilor clienți cu privire la existența lanțului scurt, respectiv pietei locale, și la beneficiile pe care le pot avea dacă achiziționează produse pe această cale (de exemplu – produse mai proaspete, sprijinirea economiei locale, reducerea efectelor dăunătoare asupra mediului etc.).

ATENȚIE!

Cheltuielile aferente promovării sunt eligibile doar dacă materialele publicitare, spoturile publicitare, autocolantele etc. fac referire doar la lanțul scurt (ex. - COȘUL CU BUCATE), conceptul de piață locală (ex. - LEGUME DE LA ȚARĂ), categoria de produse (de exemplu – produse montane, ecologice, HNV etc.) și nu la produse specifice (suc de mere, sirop de cătină, mere etc.).

Astfel, sunt eligibile și proiectele care propun producerea, promovarea și comercializarea unui singur produs (sirop de cătină), însă pentru eligibilitatea cheltuielilor cu promovarea, materialele publicitare spoturile publicitare, autocolantele etc. trebuie să facă referire la lanț (Fructe de la Munte), piață locală, categorie produse (ex. - Fructe de Pădure și Produse din fructe de Pădure) și nu la sirop de cătină.

ATENTIE !

Nu sunt eligibile cheltuielile aferente promovării/ participării la târgurile internaționale.

Un proiect nu poate conține doar acțiuni de promovare. Promovarea nu poate fi decât o componentă secundară a unui proiect prin care se propune înființarea și dezvoltarea lanțurilor scurte sau a pieței locale (conform definițiilor din capitolul Dicționar).

Pentru această categorie de cheltuieli intensitatea sprijinului este de 100%.
 Cheltuieli de marketing legate de etichetarea si ambalarea produsului (concept grafic realizarea de ambalaje, etichete pentru produsul ce va fi comercializat prin intermediul lantului scurt/ pieței locale*), creare/ achiziționare marcă înregistrată (cheltuielile legate de achiziționarea mărcii înregistrate nu pot depăși 5% din valoarea cheltuielilor eligibile), cheltuieli pentru protejarea mărcii înregistrate (nu mai mult de 5% din valoarea cheltuielilor eligibile).
Acestea vor respecta intensitatea maximă aferentă submăsurii 4.2, respectiv 4.2a (70%).

* nu sunt limitate valoric.
 Investiții în construcții aferente activitatii de procesare și/ comercializare (modernizare, construcție), echipamente, utilaje necesare implementării proiectului așa cum rezultă din planul proiectului, inclusiv mijloace de transport adecvate activității descrise în proiect;

Acestea vor respecta intensitatea maximă aferentă submăsurii 4.2, respectiv 4.2a (70%).

În cadrul parteneriatului o persoana fizică poate beneficia de activitățile acestuia. De exemplu - poate utiliza echipamentele achiziționate, însă nu poate efectua achiziția lor. Aceasta trebuie făcută de un membru sau de liderul de parteneriat, cu formă de organizare cel puțin PFA, II, IF. De asemenea, cheltuiala este eligibilă dacă se respectă condițiile din submăsurile specifice și legislația națională.
 Cheltuieli legate de chirii pentru: echipamente, utilaje, mijloace transport marfă, standuri de comercializare, imobile necesare desfășurării activității descrise în proiect (altele decât sediu) etc.

Pentru această categorie de cheltuieli intensitatea sprijinului este de 100%.

Cheltuielile legate de închirierea utilajelor agricole nu pot depăși 5% din valoarea totala a cheltuielilor eligibile.

 Aplicații software adecvate activității descrise în proiect;

Acestea vor respecta intensitatea maximă aferentă submăsurii 4.2, respectiv 4.2a (70%).
 Cheltuieli cu onorarii ale partenerilor, colaboratorilor externi, aferente activităților descrise în proiect și prestări servicii de către aceștia sau alte persoane/ entități, inclusiv cheltuielile aferente salariului/ onorariului coordonatorului de proiect, reprezentantului legal al liderului de proiect, după caz.

Coordonatorul de proiect și reprezentantul legal al liderului de proiect pot fi reprezentați de aceeași persoană.

Pentru această categorie de cheltuieli intensitatea sprijinului este de 100%.

Pot fi considerate cheltuieli eligibile prestările de servicii de transport dacă partenerul deține mijlocul de transport sau dacă prestatorul este un colaborator extern.

În cazul utilizării în scopul derulării activității descrise în proiect, în cazul serviciilor prestate de un partener, pot fi eligibile cheltuielile cu combustibilul, personalizarea, întreținerea și onorariul șoferului, dar nu și marja prestatorului.

Este permisă și închirierea unui mijloc de transport marfă de către parteneriat.

· Cheltuieli privind costurile generale ale proiectului

Cheltuielile privind costurile generale ale proiectului sunt eligibile dacă:

a) respectă prevederile art. 45 din Regulamentul (UE) nr.1305/ 2013;

b) sunt prevăzute sau rezultă din aplicarea legislației în vederea obținerii de avize, acorduri şi autorizații necesare implementării activităților eligibile ale operațiunii sau rezultă din cerințele minime impuse de PNDR 2014 - 2020;

c) sunt aferente, după caz: unor studii şi/ sau analize privind durabilitatea economică și de mediu, studiu de fezabilitate, proiect tehnic, document de avizare a lucrărilor de intervenție, întocmite în conformitate cu prevederile legislației în vigoare;

d) sunt necesare în procesul de achiziții publice pentru activitățile eligibile ale operațiunii;

e) sunt aferente activităților de coordonare şi supervizare a execuției şi recepției lucrărilor de construcții - montaj.

Cheltuielile de consultantă şi pentru managementul proiectului sunt eligibile dacă respectă condițiile anterior menționate şi se decontează proporțional cu valoarea fiecărei tranşe de plată aferente proiectului în cazul în care planul de proiect include acțiuni care sunt eligibile în cadrul altor măsuri (4.2, 4.2a).

Costurile generale ale proiectului trebuie să se încadreze în maximum 10% din totalul cheltuielilor eligibile pentru proiectele care prevăd construcții - montaj și în limita a 5% pentru proiectele care prevăd investiții în achiziții simple sau acțiuni specifice măsurii.
Atenție!

În cazul în care proiectul include, de asemenea, acțiuni care sunt eligibile în cadrul altor măsuri (4.2 și 4.2a), atunci costurile sunt acoperite din această măsură, în conformitate cu rata de bază a ajutorului de 50% la care se mai adaugă 20 puncte procentuale pentru investițiile colective, conform Anexei II la Regulamentul UE 1305/ 2013 și cu sumele aplicabile în cadrul acelor măsuri. Cu toate acestea, valoarea maximă a sprijinului nu va depăși valoarea maximă acordată în cadrul măsurii.
IMPORTANT!

Pentru a beneficia de sprijin financiar în conformitate cu rata maximă a ajutorului și sumele aplicabile în cadrul submăsurilor 4.2, 4.2a, membrii ce vor beneficia direct de investițiile prevăzute, prin intermediul liderului de proiect, vor depune Studiul de Fezabilitate și documentele cuprinse în Ghidurile Solicitanților aferente submăsurilor menționate anterior

Aceste documente vor fi atașate Cererii de Finanțare și cuprinse la categoria Alte documente.

Beneficiarul unor operațiuni aferente 4.2, 4.2a poate fi și un membru care nu este fermier sau IMM (de exemplu autorități publice, membre în parteneriat, doar pentru operațiuni aferente componentelor de marketing, aplicații software, comercializare (ex.: magazine, piețe, standuri transport marfă/ promovare pentru fermierii/ procesatorii din cadrul parteneriatului.
CHELTUIELI NEELIGIBILE

Cheltuielile neeligibile vor fi suportate integral de către beneficiarul finanțării.

În cadrul proiectului nu pot fi incluse cheltuieli neeligibile generale, așa cum sunt acestea prevăzute în Cap. 8.1 al PNDR 2014 – 2020.

 cheltuielile aferente submăsurilor 4.1 și 4.1a;

 cheltuielile cu achiziţionarea de bunuri și echipamente „second hand”;

 cheltuielile aferente certificării produselor de calitate;

 cheltuieli efectuate înainte de semnarea contractului de finanțare a proiectului cu excepţia costurilor generale definite la art 45, alin 2 litera c) a R (UE) nr. 1305/ 2013 care pot fi realizate înainte de depunerea Cererii de finanțare;

 cheltuieli cu achiziția mijloacelor de transport pentru uz personal și pentru transport persoane;

 construcția sau modernizarea locuinței și sediilor sociale (birourile și alte spații care nu sunt aferente activității de producție);

 cheltuieli cu investițiile ce fac obiectul dublei finanțări care vizează aceleași costuri eligibile;

 cheltuieli neeligibile în conformitate cu art. 69, alin (3) din R (UE) nr. 1303/ 2013 și anume:

(a) dobânzi debitoare, cu excepţia celor referitoare la granturi acordate sub forma unei subvenţii pentru dobândă sau a unei subvenţii pentru comisioanele de garantare și pentru fondurile mutuale în condițiile menționate în M17;

(b) achiziţionarea de terenuri construite și neconstruite;

(c) taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul și a prevederilor specifice pentru instrumente financiare;

 în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare;

 achiziționarea de clădiri.

             cheltuielile aferente promovării/ participării la târgurile internaționale.
Acestea au fost stabilite cu respectarea prevederilor din HG nr. 226/2015, Regulamentele (UE) nr. 1305/2013, nr. 1303/2013, PNDR – cap. 8.1 şi fişa tehnică a Sm 19.2  conform prevederilor din Ghidul Solicitantului, aprobat prin OMADR nr. 295/2016.
CAPITOLUL 7 SELECŢIA PROIECTELOR

7.1 PRINCIPII ŞI CRITERII DE SELECŢIE A PROIECTULUI
PENTRU ETAPA I

Punctajul proiectului se calculează în baza următoarelor principii şi criterii de selecţie:
1 Principiul reprezentativității cooperării, respectiv numărul de parteneri implicați
2 Principiul structurii adecvate de parteneriat, pe baza obiectivului proiectului
3 Principiul accesului la finanțare în sensul prioritizării solicitanților care nu au beneficiat de fonduri europene din PNDR 2014-2020 prin sM16.4 și a celor similare eligibile prin sM19.2
	Nr.
	PRINCIPII ŞI CRITERII DE SELECŢIE
	Punctaj

	P1
	Principiul reprezentativității cooperării, respectiv numărul de parteneri implicați
	Max 35 p

	
	1.1. Parteneriatul are :
	

	
	a) mai mult de 5 membri
	35 p

	
	b) între 3-5 membri 
	25 p

	P2
	Principiul  structurii adecvate de parteneriat, pe baza obiectivului proiectului
	Max 35 p

	
	2.1. Parteneriatul are în componență:

a) parteneri care la finalizarea proiectului formalizează cooperarea prin constituirea sau dezvoltarea unei forme asociative cu personalitate juridică.

b) entități cu experiență în domeniile cercetării de piață și al promovării produselor agro-alimentare (de exemplu – institute de cercetare de piață, unități de învățământ cu profil economic, ferme de dezvoltare ale unităților CDI și universităților agricole, entități de marketing, entități care au dezvoltat anterior scheme de aprovizionare directă care respectă principiile lanțului scurt de aprovizionare sau care au implementat cu succes alte proiecte în domeniu etc.).

c) Autoritati publice, unități scolare, sanitare, de agrement și de alimentație publică, ONG, alte entități relevante, pe baza obiectivelor proiectului.

Punctajul se acordă pe baza Acordului de Cooperare semnat de către parteneri, unde sunt descrise rolul și experiența relevantă fiecărui partener în proiect, în conformitate cu obiectivele proiectului.

Punctajul aferent lit. a) se acordă numai dacă angajamentul de formalizare a cooperării se regăsește în Acordul de Cooperare. Nu este obligatoriu ca forma asociativă rezultată să conțină toți partenerii, însă este necesar ca toți fermierii din parteneriat să se regăsească în componența ei.

Punctajele acordate în cadrul subcriteriilor a), b) și c) pot fi cumulate în cazul în care se respectă condițiile sus-menționate.
	12 p

12 p

11 p

	P3
	Principiul  accesului la finanțare în sensul prioritizării solicitanților care nu au beneficiat de fonduri europene din PNDR 2014-2020 prin sM16.4 și a celor similare eligibile prin sM19.2
	Max 30p

	
	3.1. Solicitanți care nu au beneficiat de finanțare din fonduri europene prin PNDR 2014-2020 prin sM16.4 și a celor similare eligibile prin sM19.2
	30 p

	TOTAL PUNCTAJ 
	100 puncte


Punctajul minim pe care trebuie să îl obţină un proiect pentru a primi finanţare este de 11 puncte.
Dacă solicitantul nu îndeplinește punctajul minim, aceasta va fi considerat neeligibil/eligibil fără punctaj minim.
Criterii de departajare
Pentru proiectele care vor avea acelaşi punctaj departajarea se va face în funcţie de următoarele criterii, care dovedesc caractarul inovativ al măsurii, respectiv, demarcarea faţă de măsurile naţionale şi prin care se justfică valoarea adăugată a măsurii:

1.  Proiecte care îşi propun crearea a minim unui loc de muncă
2.  Proiecte care isi propun crearea unui lanț scurt de aprovizionare
3.  Proiecte care propun crearea unei mărci locale noi
7.2 PROCEDURA DE EVALUARE ȘI SELECŢIE
Selecţia proiectelor se va face conform procedurii de evaluare și selecţie a GAL Valea Muntelui – Anexa 13  la prezentul Ghid şi în conformitate cu criteriile de selecţie de la punctul 7.1
CAPITOLUL 8 VALOAREA SPRIJINULUI NERAMBURSABIL

În cazul în care planul de proiect include, de asemenea, acțiuni care sunt eligibile în cadrul altor măsuri (4.2 ș. 4.2a), atunci costurile sunt acoperite din sub-măsura M2/1A în conformitate cu rata  de bază a ajutorului de 50%, conform Anexei II la Regulamentul UE 1305/2013 și cu sumele aplicabile în cadrul acelor măsuri. Cu toate acestea, valoarea maximă a cheltuielilor eligibile în cadrul altor măsuri nu va depăși valoarea maximă acordată în cadrul submăsurii 16.4.

Parteneriatele pot beneficia de majorarea intensității sprijinului public pentru investiții/ acțiuni/operațiuni eligibile prin alte submăsuri PNDR, cu respectarea Anexei II la Regulamentul UE 1305/2013.

Valoarea maximă a sprijinului – 10.000 euro
Costurile de funcţionare a cooperării nu vor depăși 10% din valoarea maximă a sprijinului acordat pe proiect depus.

Intensitatea ajutorului este de 100%.

CAPITOLUL 9 COMPLETAREA, DEPUNEREA ȘI VERIFICAREA DOSARULUI CERERII DE FINANȚARE
Formatul standard al Cererii de Finanţare şi anexele aferente sunt disponibile în format electronic pe adresa de internet www.galvaleamuntelui.ro, la secţiunea Măsuri GAL – Măsura 2/1A. 

9.1 COMPLETAREA CERERII DE FINANȚARE

Cererea de Finanţare se va redacta pe calculator, în limba română și trebuie însoțită de anexele prevăzute în modelul standard. Anexele Cererii de finanțare fac parte integrantă din aceasta. 

Completarea Cererii de finanțare, inclusiv a anexelor acesteia, se va face conform modelului standard. Modificarea modelului standard (eliminarea, renumerotarea secţiunilor, anexarea documentelor suport în altă ordine decât cea specificată etc.) poate conduce la respingerea Dosarului Cererii de Finanţare pe motiv de neconformitate administrativă.

Cererea de Finanţare trebuie completată într-un mod clar şi coerent pentru a înlesni procesul de evaluare a acesteia. În acest sens, se vor furniza numai informaţiile necesare şi relevante, care vor preciza modul în care va fi atins scopul proiectului, avantajele ce vor rezulta din implementarea acestuia şi în ce măsură proiectul contribuie la realizarea obiectivelor Strategiei de Dezvoltare Locală.

Compartimentul tehnic al GAL asigură suportul necesar solicitanților pentru completarea cererilor de finanțare, privind aspectele de conformitate pe care aceștia trebuie să le îndeplinească.

Responsabilitatea completării cererii de finanțare în conformitate cu Ghidul de implementare aparține solicitantului.

9.2 DEPUNEREA DOSARULUI CERERII DE FINANŢARE LA GAL
Dosarul Cererii de Finanţare cuprinde Cererea de Finanţare completată şi documentele ataşate (conform Listei Documentelor – partea E din Cererea de Finanţare). 

Depunerea cererilor de finanțare se va realiza numai pe suport tipărit. 

Dosarul Cererii de Finanţare va fi paginat, cu toate paginile numerotate numai în ordine de la 1 la n în partea dreaptă sus a fiecărui document unde n este numărul total al paginilor din dosarul complet, inclusiv documentele anexate.

Dosarul Cererii de Finanţare va cuprinde în mod obligatoriu un opis, cu următoarele:

	Nr. crt.       
	Titlul documentului     
	Nr. Pagină (de la..... până la.....)


Pagina opis va fi pagina cu numărul 0 a Cererii de Finanţare. 

Documentele anexate în copie vor avea şi precizarea „Conform cu originalul”.

Originalul şi 1 copie ale Cererii de Finanţare, împreună cu formatul electronic (CD) pentru fiecare exemplar  şi cu documentele în original (pentru care a ataşat copii) se depun la sediul GAL Valea Muntelui. Solicitantul trebuie să îşi păstreze o copie indentică cu exemplarul depus la GAL.

Fiecare exemplar din Cererea de Finanţare va fi legat, paginat şi opisat, cu toate paginile  numerotate manual în ordine de la 1 la n în partea dreaptă sus a fiecărui document, unde n este numărul total al paginilor din dosarul complet, inclusiv documentele anexate, astfel încât să nu permită detaşarea şi/ sau înlocuirea documentelor. Opisul va fi numerotat cu pagina 0.

Pe ultima pagină a dosarului, pe verso, se înnoadă sfoara ce leagă dosarul şi se lipeşte deasupra ei un triunghi de hârtie albă. Pe colţurile acestui triunghi se pune ştampila şi semnătura beneficiarului, ca un sigiliu şi se scrie „Acest dosar conţine un număr de n pagini”.

Important! Va fi ataşată o copie electronică (prin scanare) a tuturor documentelor ataşate Cererii de Finanţare, salvate ca fișiere distincte cu denumirea conform listei documentelor (secţiunea specifică E din Cererea de Finanţare) şi paginile la care se găsesc. Scanarea se va efectua după finalizarea dosarului (paginare, menţiunea „copie conform cu originalul” etc.), înainte de a fi legat, cu o rezoluţie de scanare maximă de 300 dpi (recomandat 150 dpi) în fişiere format PDF.

De asemenea pe CD trebuie să fie pusă şi forma editabilă a Cererii de finanţare: pdf, word sau Excel, după caz.

Denumirile fişierelor nu trebuie să conţină caractere de genul: “~ " # % & * : < > ? / \ { | }”, nu trebuie să conţină două puncte succesive “..”. Numărul maxim de caractere ale denumirii unui fişier nu trebuie să fie mai mare de 128, iar numărul maxim de caractere ale denumirii unui director de pe CD nu trebuie să fie mai mare de 128 de caractere. 

Dosarele Cererilor de Finanţare sunt depuse personal de către responsabilul legal, aşa cum este precizat în formularul Cererii de Finanţare, sau de către un împuternicit prin procură legalizată la notar (în original) al responsabilului legal, la sediul GAL, înaintea datei limită care figurează în apelul de primire proiecte.

Solicitantul trebuie să depună Cererea de Finanţare împreună cu toate anexele completate, în 2 exemplare (1 original şi 1 copie). Exemplarele vor fi marcate clar, pe copertă, în partea superioară dreaptă, cu „ORIGINAL”, respectiv „COPIE”, împreună cu documentele originale (pentru care a ataşat copii). Solicitantul trebuie să se asigure că rămâne în posesia unui exemplar complet al Dosarului Cererii de Finanţare, în afara celor 2 exemplare pe care le depune.

!!! Pentru acele documente originale care rămân în posesia solicitantului (ex: act de proprietate, bilanţ contabil vizat de administraţia financiară), copiile se vor confrunta cu originalul de către expertul care realizează conformitatea.

9.3 Verificarea conformităţii Cererii de Finanţare la GAL
Verificarea conformităţii Cererii de Finanţare şi a anexelor acesteia se realizează pe baza „Fişei de verificare generale a proiectului” secţiunea I aferentă conformităţii.

Controlul conformităţii constă în verificarea Cererii de Finanţare:

· Dacă este corect completată;

· Prezentată atât în format tipărit, cât şi în format electronic;

· Dacă anexele tehnice şi administrative cerute sunt prezente în două exemplare: un original şi o copie precum şi valabilitatea acestora (dacă este cazul).

În cazul în care expertul verificator descoperă o eroare de formă, proiectul nu este considerat neconform.

Erorile de formă sunt erorile făcute de către solicitant în completarea Cererii de Finanţare care sunt descoperite de evaluatorii GAL dar care, cu ocazia verificării conformităţii, pot fi corectate de către aceştia din urmă pe baza unor dovezi/informaţii prezentate explicit în documentele anexate Cererii de Finaţare (CF). Necompletarea unui câmp din CF nu este considerată eroare de formă.

Solicitantul este invitat să revină la sediul GAL Valea Muntelui după evaluarea conformităţii pentru a fi înştiinţat dacă Cererea de Finanţare este conformă sau să i se explice cauzele neconformităţii. Solicitantul are obligaţia de a lua la cunoştinţă prin semnătură fişa de verificare a conformităţii.

În cazul în care solicitantul nu acceptă să depună şi documentele originale, acestea vor fi verificate de expert la finalizarea verificării conformităţii, în prezenţa solicitantului.

Aceeaşi Cerere de Finanţare poate fi declarată neconformă de maxim două ori pentru aceeaşi licitaţie de proiecte. Solicitantul care a renunţat, în cursul procesului de evaluare, la o Cerere de Finanţare conformă, nu o mai poate redepune în aceeaşi sesiune.

După verificare pot exista două variante:

· Cererea de Finanţare este declarată neconformă

· Cererea de Finanţare este declarată conformă.

Dacă este declarată conformă se trece la următoarea etapă de verificare.

9.4 Verificarea eligibilităţii Cererii de Finanţare la GAL
Verificarea criteriilor de eligibilitate se efectuează prima dată de către GAL Valea Muntelui. Aceasta se realizează pe baza „Fişei de verificare generale a proiectului” secţiunea II aferentă eligibilităţii.

Verificarea eligibilităţii tehnice şi financiare constă în:

· Verificarea eligibilităţii solicitantului

· Verificarea criteriilor de eligibilitate şi selecţie

· Verificare bugetului indicativ al proiectului

· Verificarea Studiului de Fezabilitate şi a tuturor documentelor anexate. 

Această verificare este făcută pe baza documentelor provenite de la solicitant.

ATENŢIE! GAL Valea Muntelui îşi rezervă dreptul de a cere documente sau informaţii suplimentare, dacă pe parcursul verificărilor şi implementării proiectului se constată că este necesar.

La verificarea eligibilităţii de către GAL Valea Muntelui, în situaţia în care sunt criterii de eligibilitate care necesită lămuriri suplimentare, evaluatorul poate cere informaţii suplimentare doar în următoarele cazuri: 

· În cazul în care documentul tehnic (Studiul de Fezabilitate/Documentaţia de avizare a lucrărilor de intervenţii/Memoriul Justificativ) conţine informaţii insuficiente pentru clarificarea unui criteriu de eligibilitate sau există informaţii contradictorii în interiorul lui sau faţă de cele menţionate în Cererea de Finanţare

· Pentru criteriile de eligibilitate şi selecţie se pot solicita clarificări, documente suplimentare

· dacă informațiile suplimentare primite conduc la necesitatea corectării bugetului indicativ, expertul va notifica solicitantul asupra acestei situații, tot prin formularul de cerere a informaţiilor suplimentare, cu rugămintea de a transmite bugetul rectificat conform solicitării expertului evaluator. În cazul unui refuz al solicitantului de a corecta bugetul, expertul va întocmi bugetul indicativ corect, solicitantul având opțiunea de a contesta bugetul numai după notificare în urma aprobării Raportului de Evaluare/Selecție; 

· în cazul în care în bugetul indicativ (inclusiv devizele financiare şi devizele pe obiect) există diferenţe de calcul sau încadrarea categoriilor de cheltuieli eligibile/neeligibile nu este facută corect.

· Corectarea erorilor de formă sesizate pe parcursul verificării Cererii de Finanţare

· Prezentarea unor documente obligatorii specifice proiectului, care nu respectă formatul standard

· Necesitatea prezentării unor documente suplimentare fără înlocuirea documentelor obligatorii la depunerea Cererii de Finanţare.

· în cazul în care, în procesul de verificare a documentelor din dosarul Cererii de Finanțare, se constată omisiuni privind bifarea anumitor casete (inclusiv din Cererea de Finanțare sau Declaratiile pe propria raspundere), iar din analiza proiectului expertul constată că aceste carențe sunt cauzate de anumite erori de formă sau erori materiale.

Dacă în urma solicitării informaţiilor suplimentare, solicitantul trebuie să prezinte documente emise de alte instituţii, aceste documente trebuie să facă dovada îndeplinirii condiţiilor de eligibilitate la momentul depunerii Cererii de Finanţare.

Clarificările cuprinse în documentele primite ca urmare a solicitării de informaţii suplimentare nu pot fi folosite pentru suplimentarea punctajului.

Nu este permisă încadrarea în subcapitolul 4.1 din Bugetul indicativ – ”Construcţii şi instalaţii”, atât a unor cheltuieli eligibile cât şi a unor cheltuieli neeligibile, fără a se detalia în devizele pe obiect lucrările corespunzătoare spaţiilor/ instalaţiilor ce se vor executa. 

Pentru restul subcapitolelor de la cap. 4 din Bugetul indicativ, se vor preciza care sunt echipamentele, utilajele/ montajul care fac parte din categoria cheltuielilor eligibile/neeligibile.

In situatii exceptionale, se pot solicita si alte clarificări, a căror necesitate a apărut ulterior transmiterii răspunsului la informatiile suplimentare solicitate initial.

În cadrul verificării, atât a criteriilor de eligibilitate cât și a criteriilor de selecție, experții verificatori pot constata erori de formă făcute de solicitant în completarea cererii de finanțare. În cazul în care expertul verificator descoperă o eroare de formă, cererea de finanțare poate fi admisă la verificare, iar erorile se vor corecta în procesul de evaluare, prin solicitare de informații suplimentare.

Experţii GAL pot realiza verificări pe teren dacă consideră necesar, în acest caz verificarea eligibilităţii se finalizează după efectuarea vizitei în teren.

9.5 Verificarea criteriilor de selecţie
În urma verificării eligibilității și a criteriilor de selecție pot exista următoarele situaţii:

 proiectul este neconform, caz în care solicitantul este înștiințat cu privire la acest aspect;

 proiectul este neeligibil, caz în care solicitantul este înștiințat cu privire la acest aspect;

 proiectul este eligibil,  caz în care proiectul va trece la etapa de verificare a criteriilor de selecție;

Verificarea punctajului de selecţie se realizează pentru toate Cererile de Finanţare eligibile ‐ pentru care s‐a constatat respectarea condiţiilor de eligibilitate, pe baza formularului ‐ „Fişa de verificare generală a proiectului”- secţiunea III aferentă criteriilor de selecţie.
Verificările vor fi în conformitate cu criteriile de selecție și punctajele aferente stabilite în prezentul ghid.

Ulterior întocmirii unei liste a proiectelor declarate eligibile şi a realizării unei propuneri de punctaj pe fiecare proiect, conform unui formular de selecţie, se va convoca Comitetul de Selecţie a proiectelor şi se va realiza selecţia proiectelor. 

Comitetul de selecție al GAL trebuie să se asigure de faptul că proiectul ce urmează a primi finanțare se regăsește în obiectivele propuse în SDL și se încadrează în planul financiar al GAL și, de asemenea, de faptul că implementarea proiectului reprezintă o prioritate în vederea implementării strategiei. Proiectele care nu corespund obiectivelor și priorităților stabilite în SDL pe baza căreia a fost selectat GAL, nu vor fi selectate în vederea depunerii la AFIR. 

În funcţie de relevanţa proiectului pentru strategia SDL, de punctaj, de numărul de proiecte depuse, de alocarea disponibilă, Comitetul de Selecţie va decide care sunt proiectele care vor fi selectate pentru finanţare. 

Rezultatul şedinţei Comitetului de Selecţie va fi un Raport de Selecţie, care după caz, poate fi intermediar sau final, iar în cadrul acestui raport vor fi consemnate proiectele retrase, neeligibile, eligibile neselectate şi eligibile selectate, valoarea acestora, numele solicitanţilor, iar pentru proiectele eligibile punctajul obţinut pentru fiecare criteriu de selecţie.

 După emiterea raportului, în urma şedinței Comitetului de Selecție a proiectelor, beneficiarii vor fi notificați în scris cu privire la rezultatele selecției, dându-le posibilitatea celor nemulțumiți de rezultatele selecției să depună contestație la sediul GAL în maxim 5 zile de la primirea notificării.

Notificarea va include informaţii cu privire la statutul proiectului în urma evaluării şi modalitatea de depunere a contestaţiilor de către aplicanţii nemulţumiţi de rezultatul evaluării. În cazul în care un proiect este declarat neeligibil vor fi indicate criteriile de eligibilitate care nu au fost îndeplinite precum şi cauzele care au condus la neeligibilitatea proiectului. În cazul în care proiectul este eligibil şi a fost punctat, notificarea va menţiona punctajul obţinut pentru fiecare criteriu de selecţie, motivele pentru care nu au fost punctate anumite criterii de selecţie, stabilirea criteriilor de departajare precum şi precizări cu privire la reducerea valorii eligibile, a valorii publice sau a intensităţii sprijinului, dacă este cazul.
9.6 ELIGIBILITATEA LA NIVELUL AFIR

Proiectele selectate de GAL vor fi depuse de un reprezentant al GAL şi/sau împreună cu solicitantul de finanţare la OJFIR Bacău pentru o nouă verificare.

Proiectele vor fi verificate pe măsură ce vor fi depuse de către reprezentanții GAL și, după caz, de către solicitanți, fiind o sesiune deschisă permanent, până la epuizarea fondurilor alocate Sub-măsurii 19.2, în cadrul fiecărei Strategii de Dezvoltare Locală.

La depunerea proiectului la OJFIR trebuie să fie prezent solicitantul sau un împuternicit al acestuia (care poate fi inclusiv reprezentantul legal al GAL sau unul din angajații GAL), printr-un mandat sub semnătură privată.

Cererea de finanțare se depune în format letric în original – 1 exemplar și în format electronic (CD – 1 exemplar, care va cuprinde scan-ul cererii de finanțare) la expertul Compartimentului Evaluare (CE) al Serviciului LEADER și Investiții Non-agricole de la nivelul OJFIR.   

Exemplarul va fi marcat clar, pe copertă, în partea superioară dreaptă, cu „ORIGINAL”.

Dosarul cererii de finanțare conţine Cererea de finanţare însoţită de anexele administrative conform listei documentelor, legate într-un singur dosar, astfel încât să nu permită detaşarea şi/sau înlocuirea documentelor.

Toate cererile de finanțare depuse în cadrul Sub-măsurii 19.2 la structurile teritoriale ale AFIR  trebuie să fie însoțite în mod obligatoriu de:

•
Fișa de verificare a eligibilității, întocmită de GAL (formular propriu)* și avizată de CDRJ prin completarea Formularului 3;

•
Fișa de verificare a criteriilor de selecție, întocmită de GAL (formular propriu)* și avizată de CDRJ prin completarea Formularului 3;

•
Fișa de verificare pe teren, întocmită de GAL (formular propriu)* – dacă este cazul;

•
Copie a Raportului de selecție (din care să reiasă statutul de proiect selectat după parcurgerea etapei de depunere și soluționare a contestațiilor)/ a Raportului suplimentar (dacă este cazul), în cadrul căruia a fost inclus proiectul propus, întocmit de GAL (formular propriu) și avizat de CDRJ;

•
Copie a Notei emisă de GAL prin care Raportul intermediar de selecție devine Raport final de selecție – dacă este cazul;

•
Copii ale declarațiilor persoanelor implicate în procesul de evaluare și selecție de la nivelul GAL privind evitarea conflictului de interese (formular propriu);

•
Copie a Fișei de avizare a documentației de accesare elaborată de GAL emisă de AFIR (doar pentru măsurile din SDL care nu sunt similare unor măsuri din PNDR 2014-2020); 

•
Copie a Formularului 2/2.1 - Formular de verificare a apelului de selecție emis de CDRJ;

•
Copie a Formularului 3 - Formular de verificare a procesului de selecție emis de CDRJ.

* Fișa de verificare a eligibilității, Fișa de verificare a criteriilor de selecție și Fișa de verificare pe teren (dacă este cazul) sunt elaborate de către GAL și pot fi realizate atât ca formulare distincte (două sau trei, în funcție de opțiunea GAL), cât și ca un singur formular, care să cuprindă toate punctele aferente celor trei etape de verificare. Acestea se vor depune și în format editabil, electronic.

Notă! Formularele de verificare elaborate de GAL nu vor avea viza reprezentantului CDRJ pe ele. Avizarea acestora de către CDRJ se face prin completarea Formularelor 2/2.1, respectiv 3.

Atenție! Fișa de verificare a eligibilității întocmită de GAL va cuprinde atât verificarea criteriilor generale de eligibilitate conform regulamentelor europene, cadrului național de implementare și capitolului 8.1 din PNDR, cât și verificarea criteriilor de eligibilitate specifice ale GAL. 

Notă 

GAL va putea utiliza ca model fișele de verificare privind criteriile de eligibilitate întocmite la nivelul Agenției, completate cu criteriile de eligibilitate suplimentare precizate în fișa măsurii din SDL.

Pe durata procesului de evaluare la nivelul GAL, personalul GAL va respecta propriile proceduri, precum și versiunea Ghidului de implementare pentru submăsura 19.2 în vigoare la momentul lansării apelului de selecție, disponibilă pe site-ul AFIR (www.afir.info). În situația în care, pe parcursul derulării apelului de selecție, au intervenit modificări ale legislației, evaluarea proiectelor se va realiza în conformitate cu noile prevederi legislative.

Personalul AFIR va respecta legislația incidentă, precum și versiunea Manualului de procedură pentru submăsura 19.2 în vigoare la momentul realizării verificării cererilor de finanțare, disponibil pe site-ul AFIR (www.afir.info).

Există posibilitatea modificării documentelor de accesare în sensul actualizării lor conform documentelor în vigoare, respectiv în situația în care se impune modificarea documentației de accesare pe perioada de derulare a sesiunii de depunere (inclusiv datorită unor modificări legislative), în baza unei Erate. 

Erata trebuie să vizeze doar modificări care nu contravin prevederilor aplicabile (Fișa măsurii din SDL, Ghidul de implementare a submăsurii 19.2, Manualul de procedură pentru implementarea submăsurii 19.2, Cap. 8.1 din PNDR 2014-2020, HG nr. 226/2015, cu modificările și completările ulterioare și legislația specifică).

Aceasta trebuie aprobată de organele de decizie conform prevederilor statutare (aprobare prin procedură scrisă sau prin teleconferință/videoconferință) și înaintată către CDRJ, însoțită de un Memoriu justificativ privind modificările propuse, în vederea avizării. După avizare, Erata se va posta pe pagina de internet a GAL cel târziu în ziua imediat următoare avizării, dar nu mai târziu de ultima zi a respectivei sesiuni, cu asigurarea condițiilor minime de transparență, fără a influența procesul de evaluare și selecție. În acest caz, sesiunea de depunere va fi prelungită cu cel puțin 10 zile calendaristice pentru a permite solicitanților depunerea proiectelor în conformitate cu cerințele apelului de selecție adaptate noilor prevederi.  

GAL are obligația de a aduce la cunoștință potențialilor beneficiari modificările care pot interveni asupra documentelor de accesare, ca urmare a actualizării acestora și a modificărilor legislative cu incidență în domeniul de interes.
9.6.1 VERIFICAREA INCADRĂRII PROIECTELOR
Verificarea încadrării proiectului se realizează la nivelul serviciului de specialitate responsabil din cadrul OJFIR/CRFIR, utilizând formularul E1.2.1L (Fișa de verificare a încadrării proiectului) disponibil în Secțiunea II - Formulare din cadrul prezentului Manual de procedură, astfel:

la nivelul CRFIR se vor verifica proiectele cu construcții – montaj (beneficiari privați domeniul non-agricol și beneficiari publici netransferate la OJFIR)(indiferent de tipul de beneficiar), precum și proiectele de investiții  care pot fi asimilate obiectului de activitate al serviciilor de specialitate de la nivelul CRFIR,  conform Regulamentului de Organizare și Funcționare al AFIR; 

la nivelul OJFIR se vor verifica proiectele cu achiziții simple/simple cu montaj (proiecte care presupun echipamente și montajul acestora) (fără construcții – montaj), proiectele cu sprijin forfetar, și proiectele de servicii (indiferent de tipul de beneficiar) și proiectele cu construcții – montaj (indiferent de tipul de beneficiar) transferate de la CRFIR, conform Regulamentului de Organizare și Funcționare al AFIR.

În ziua primirii dosarului cererii de finanțare la OJFIR/CRFIR, șeful SAFPD/SLIN – OJFIR/CRFIR/SIBA – CRIFR repartizează dosarul unui expert din cadrul Compartimentului Evaluare pe baza criteriului de repartizare uniformă din punct de vedere al numărului de cereri. Expertul Compartimentului Evaluare căruia i-a fost repartizată cererea de finanțare înființează dosarul administrativ, care va avea același număr cu numărul de înregistrare al cererii de finanțare, o copertă și un opis și înregistrează proiectul în aplicația informatică Registrul electronic al cererilor de finanțare E2.2L, numărul de ordine fiind generat automat. 

Termenul de emitere a formularului E1.2.1L este de maximum 3 (trei) zile lucrătoare de la primirea cererii de finanțare. 

În cazul în care în procesul de verificare a documentelor din dosarul Cererii de finanțare (inclusiv cele emise de către GAL) se constată erori de formă sau erori materiale (de ex.: omisiuni privind bifarea anumitor casete - inclusiv din cererea de finanțare, semnării anumitor pagini, atașării unor documente obligatorii specifice proiectului propus, prezentarea unor documente neconforme, care nu respectă formatul standard) sau necorelări/ informații contradictorii, expertul OJFIR/CRFIR va solicita obligatoriu documente sau informații suplimentare (formular E3.4L), către GAL sau solicitant, în funcție de natura informațiilor solicitate. Termenul de răspuns este de maximum 5 (cinci) zile lucrătoare de la momentul luării la cunoștință de către solicitant/GAL, dar nu mai mult de 7 (șapte) zile lucrătoare de la comunicare, în cazul lipsei confirmării de primire . 

Prin exceptie, in cazul în care solicitarea de informații suplimentare vizează prezentarea de către solicitant a unui document emis de o instituție publică, solicitantul va prezenta dovada demersului făcut la instituția respectivă în termenul precizat în adresă, urmând ca acesta să depună documentul imediat după eliberarea acestuia de către instituția publică în termenele legale sau procedurale specifice instituției respective.

În acest caz, termenul de emitere a fișei E1.2.1L se prelungește cu termenul de răspuns.  

Pentru solicitarea de informații suplimentare se va utiliza modelul de formular E 3.4 (la care se va adăuga codificarea specifică ”L”) existent în cadrul Manualului de procedură pentru evaluarea, selectarea și contractarea cererilor de finanțare pentru proiecte de investiții, cod manual M01 - 01.

De asemenea, pot fi solicitate informații suplimentare către DGDR AM PNDR în situația în care sunt necesare clarificări privind fișa măsurii din SDL sau către CDRJ în ceea ce privește avizarea apelului/ procesului de selecție. Solicitările către DGDR AM PNDR și CDRJ se transmit prin intermediul formularului E3.41L din cadrul prezentului Manual de procedură. Termenul de răspuns este de maximum 10 zile lucrătoare de la data înregistrării la DGDR AM PNDR/ CDRJ. În acest caz, termenul de emitere a fișei E1.2.1L se prelungește până la primirea răspunsului de la DGDR AM PNDR/ CDRJ. 

Expertul CE SAFPD/ SLIN-OJFIR/ CRFIR/ SIBA-CRFIR va completa Fișa de verificare a încadrării proiectelor (E1.2.1L), care va cuprinde două părți:

Partea  I  – Verificarea conformității documentelor

Expertul CE SAFPD/ SLIN-OJFIR/ CRFIR/ SIBA-CRFIR, care primește cererea de finanțare, trebuie să se asigure de prezența următoarelor documente: fișe de verificare (eligibilitate, criterii de selecție, verificare pe teren – dacă este cazul), copie a Raportului de selecție (din care să reiasă statutul de proiect selectat după parcurgerea etapei de depunere și soluționare a contestațiilor)/ a Raportului suplimentar (dacă este cazul), întocmit de GAL și avizat de CDRJ, copie a Notei emisă de GAL prin care Raportul intermediar de selecție devine Raport final de selecție (dacă este cazul), copii ale declarațiilor privind evitarea conflictului de interese și copii ale formularelor de verificare a apelului de selecție (Formularul 2/2.1), respectiv a procesului de selecție (Formularul 3) emise de CDRJ. Raportul de Selecție va fi semnat de către toți membrii prezenți ai Comitetului de Selecție (reprezentanți legali sau alte persoane mandatate în acest sens de către respectivele entități juridice, în conformitate cu prevederile statutare), inclusiv cu semnătură electronică sau prin atașarea acordului transmis prin e-mail (în cuprinsul Raportului de selecție va fi menționată data transmiterii acordului), specificându-se apartenența la mediul privat sau public. De asemenea, Raportul de selecție va prezenta semnătura reprezentantului CDRJ care supervizează procesul de selecție. Reprezentantul CDRJ va menționa pe Raportul de selecție faptul că GAL a respectat principiile/criteriile de selecție din fișa măsurii din SDL, precum și dispozițiile minime obligatorii privind asigurarea transparenței Apelului de selecție respectiv, așa cum sunt menționate în Ghidul de implementare aferent submăsurii 19.2. Semnătura reprezentantului CDRJ pe Raportul de selecție validează conformitatea procesului de selecție față de prevederile din SDL. Raportul de selecție va fi datat, avizat de către Președintele GAL/ Reprezentantul legal al GAL sau de un alt membru al Consiliului Director al GAL mandatat în acest sens. Dacă unul dintre parteneri - persoană juridică membră în Comitetul de selecție – își schimbă reprezentantul legal, noul reprezentant legal va înlocui persoana desemnată inițial să reprezinte partenerul respectiv în Comitetul de selecție, fără a fi necesare alte aprobări. În cazul în care, conform prevederilor statutare, este mandatată o altă persoană (diferită de reprezentantul legal) din partea oricărei entități juridice participante la procesul de selecție (inclusiv GAL) să avizeze Raportul de selecție, la dosarul administrativ al GAL trebuie atașat documentul prin care această persoană este mandatată în acest sens. Emiterea Raportului de selecție suplimentar se realizează cu respectarea condițiilor impuse în cazul Raportului de selecție (avizarea de către CDRJ și asigurarea transparenței) și va cuprinde mențiuni privind sursa de finanțare și proiectele selectate. Elaborarea și aprobarea Raportului de selecție suplimentar se va realiza în aceleași condiții ca și pentru Raportul de selecție. 

Atenție! Nu este permisă semnarea unui document utilizând atât semnătura electronică, cât și semnătura olografă, în vederea avizării Raportului de Selecție.

În cazul în care Raportul de selecție este aferent unui Apel lansat în baza strategiei modificate, data depunerii proiectelor la OJFIR trebuie să fie ulterioară datei aprobării „Notei de aprobare privind modificarea Acordului-cadru de finanțare”, de către OJFIR ca urmare a modificării Strategiei de Dezvoltare Locală. Lansarea Apelului de către GAL, în baza strategiei modificate, nu este condiționată de modificarea angajamentului legal între GAL și AFIR. 

Solicitanții ale căror cereri de finanțare au fost declarate “neconforme”, inclusiv după solicitarea de informații suplimentare, ca urmare a verificării punctelor specificate în  Partea  I, vor fi înștiințați prin fax/ poștă/ e-mail privind rezultatul verificării, prin intermediul formularului E1.2.1L (Partea I). O copie a fișei de verificare va fi transmisă și către GAL. Pentru cererile de finanțare depuse în format letric, odată cu semnarea de luare la cunoștință, solicitantul va menționa pe fișă dacă dorește restituirea cererii de finanțare și o va transmite către experții verificatori. În caz afirmativ, exemplarul copie (în format electronic - CD) va fi restituit reprezentantului GAL/ solicitantului (după caz), pe baza unui proces-verbal întocmit la nivelul SLIN-OJFIR unde a fost depus proiectul. Pentru proiectele care au fost repartizate în vederea evaluării către alte servicii din cadrul AFIR, experții verificatori vor transmite dosarul cererii de finanțare pentru a fi restituit solicitantului. În acest caz, proiectul poate fi redepus, cu documentația pentru care a fost declarat neconform, refăcută. Redepunerea se poate face în baza aceluiași Raport de selecție. Aceeași cerere de finanțare poate fi depusă de maximum două ori, în baza aceluiași Raport de selecție. În cazul în care concluzia verificării conformității (Partea I) este de două ori „neconform”, Cererea de finanțare (în format electronic - CD) se returnează la cerere solicitantului/ reprezentantului GAL (după caz), iar acesta poate redepune proiectul la următorul Apel de selecție lansat de GAL, pe aceeași măsură. În cazul apelurilor cu depunere continuă și selecție periodică (ex.: lunară) se acceptă redepunerea aceleiași cereri de finanțare în baza unuia dintre Rapoartele de selecție următoare, emise ca urmare a selecției periodice.

Contestațiile cu privire la neconformitate pot fi transmise în termen de 5 (cinci) zile lucrătoare de la confirmarea de primire a formularului E1.2.1L (Partea I) și se soluționează:

-
La CRFIR, la Serviciul tehnic de specialitate care coordonează structura care a analizat proiectul (SAFPD/ SIBA/ SLIN), pentru proiectele a căror neconformitate a fost constatată de OJFIR.

-
La AFIR, la Direcția de specialitate de la nivel central (DAF, DIBA, DPDIF sau DATIN), în cazul proiectelor a căror neconformitate a fost constatată de CRFIR.

OJFIR/ CRFIR va transmite în maxim 2 (două) zile lucrătoare contestația la entitatea care o verifică, împreună cu dosarul administrativ al cererii de finanțare care face obiectul contestației.

Termenul maxim pentru a răspunde contestațiilor printr-o adresă de răspuns  (fără a exista un formular cadru) este de 30 zile calendaristice de la data înregistrării la structura care o soluționează.

În situația în care contestația este admisă, în baza adresei de răspuns a structurii responsabile de soluționare, structura care a realizat verificarea inițială a proiectului de la nivelul OJFIR/CRFIR va întocmi fișa E1.2.1LR – Partea I (refăcută), care va cuprinde obligatoriu toată conformitatea proiectului și se va asigura de continuarea fluxului procedural corespunzător.

· Partea a II-a – Verificarea încadrării proiectului

Pentru toate proiectele declarate conforme prin Partea I a formularului sau în urma instrumentării contestațiilor, se va verifica încadrarea corectă a proiectului, respectiv utilizarea corectă a cererii de finanțare folosită pentru depunere. Se va utiliza ca bază de verificare descrierea măsurii aferente, existentă în SDL a GAL care a selectat proiectul, respectiv încadrarea corectă în articolul din Regulamentul (UE) nr. 1305/2013, în Domeniul de intervenție principal al măsurii (conform Regulamentului (UE) nr. 1305/2013) corelat cu indicatorii specifici corespunzători domeniului de intervenție. 

Solicitanții ale căror cereri de finanțare au fost declarate ca fiind „încadrate incorect“, inclusiv după solicitarea de informații suplimentare, în baza unuia sau mai multor puncte de verificare din Partea a II-a, vor fi înștiințați prin fax/ poștă/ e-mail privind rezultatul verificării, prin intermediul formularului E1.2.1L (Partea a II-a). O copie a fișei de verificare va fi transmisă și către GAL. Pentru cererile de finanțare depuse în format letric, odată cu semnarea de luare la cunoștință, solicitantul va menționa pe fișă dacă dorește restituirea unui exemplar al cererii de finanțare și o va transmite către experții verificatori. În caz afirmativ, exemplarul copie (în format electronic - CD) va fi restituit reprezentantului GAL/ solicitantului (după caz), pe baza unui proces-verbal întocmit la nivelul SLIN OJFIR unde a fost depus proiectul. Pentru proiectele care au fost repartizate în vederea evaluării către alte servicii din cadrul AFIR, experții verificatori vor transmite dosarul cererii de finanțare pentru a fi restituit solicitantului. Acesta poate reface proiectul și îl poate redepune la GAL în cadrul următorului Apel de selecție lansat de GAL pentru aceeași măsură, urmând să fie depus la OJFIR în baza unui alt Raport de selecție. O Cerere de finanțare pentru care concluzia a fost că proiectul nu este încadrat corect de două ori, pentru puncte de verificare specifice Formularului E 1.2.1L – Partea a II-a, în cadrul sesiunii unice de primire a proiectelor lansate de AFIR, nu va mai fi acceptată pentru verificare. De asemenea, o cerere de finanțare declarată ca fiind încadrată corect și retrasă de către solicitant (de două ori) nu va mai fi acceptată pentru verificare.

Contestațiile cu privire la încadrarea incorectă a proiectului pot fi transmise în termen de 5 (cinci) zile lucrătoare de la confirmarea de primire a formularului E1.2.1L și se soluționează la AFIR central, de către Serviciul LEADER . Termenul maxim pentru a răspunde contestațiilor printr-o adresă de răspuns  (fără a exista un formular cadru) este de 30 zile calendaristice de la data înregistrării la structura care o soluționează. 

În situația în care contestația este admisă, în baza adresei de răspuns a Serviciului LEADER, structura care a realizat verificarea inițială a proiectului de la nivelul OJFIR/CRFIR va întocmi fișa E1.2.1LR – Partea a II – a (refăcută), care va cuprinde obligatoriu toată încadrarea proiectului și se va asigura de continuarea fluxului procedural corespunzător.

Atenție! 

Pentru proiectele depuse în cadrul submăsurii 19.2, indiferent de specific, retragerea cererii de finanțare se poate realiza în orice moment. În acest caz, solicitantul sau reprezentantul solicitantului (care poate fi inclusiv GAL, împuternicit printr-un mandat sub semnătură privată) va înainta la OJFIR unde a depus cererea de finanțare, o solicitare de retragere a cererii de finanțare completată cu datele solicitantului, precum și cu detalierea motivelor în baza cărora solicită retragerea, înregistrată şi semnată de către acesta, conform formularului E 0.2L din prezentul manual. 

Solicitarea de retragere a cererilor de finanțare depuse letric va fi înregistrată la OJFIR de către expertul Compartimentului Evaluare din cadrul SLIN în Registrul electronic al cererilor de finanțare cu statutul de Retrasă. Șeful Serviciului va dispune expertului întreruperea verificării Cererii de finanţare pentru care s-a solicitat retragerea și pentru cererile de finanțare depuse în format letric va restitui dosarul cererii de finanțare (exemplarul original), conform formularului E0.3L din prezentul manual.

Pentru proiectele care au fost repartizate în vederea evaluării către alte servicii din cadrul AFIR, expertul CE SLIN OJFIR va informa cu privire la cererea de retragere înregistrată printr-o adresă, solicitând transmiterea dosarului cererii de finanțare pentru a fi restituit solicitantului.

Atenție! Nu se poate reveni asupra unei solicitări de retragere a unei cereri de finanțare.

Verificarea în aplicația Registrul electronic al cererilor de finanțare (E2.2L) aferent submăsurii 19.2 se realizează astfel:

La momentul realizării conformității, expertul verifică în ,,Registrul electronic al cererilor de finanțare” statutul cererii de finanțare. Se verifică în coloana  ,,Status proiect” dacă cererea de finanțare figurează ca respinsă sau neadmisă pentru verificare sau dacă s-a înregistrat o retragere a acesteia. În situația în care se regăsesc două retrageri ale aceleiași cereri de finanțare în Registrul E2.2L, expertul verificator va opri verificarea conformităţii la acest stadiu. Dacă solicitantul se regăseşte în Registrul electronic al cererilor de finanțare cu o singură înregistrare de  retragere a cererii de finanțare, expertul verificator va continua verificarea conformității. 

După verificarea conformității, expertul OJFIR/CRFIR completează și/sau actualizează informațiile din formularul E2.2L -„Registrul electronic al cererilor de finanţare”. Expertul responsabil cu monitorizarea din cadrul compartimentului Monitorizare și IT de la nivelul CRFIR/ din cadrul Serviciului Monitorizare, Evaluare și Raportare de la nivel Central va prelua datele completate în fișierul electronic în vederea prelucrării informațiilor necesare.  
9.6.2 VERIFICAREA ELIGIBILITĂȚII și a criteriilor de selecție
Conform prevederilor PNDR 2014 – 2020, operațiunile implementate prin LEADER trebuie să îndeplinească cel puțin condițiile generale de eligibilitate prevăzute în Regulamentul (UE) nr. 1305/2013 și în Regulamentul (UE) nr. 1303/2013, precum și cele prevăzute în cap. 8.1 din PNDR și să contribuie la atingerea obiectivelor stabilite în SDL. 

În conformitate cu prevederile art. 60 din Regulamentul (UE) nr. 1306/2013, nu sunt eligibili beneficiarii care au creat în mod artificial condițiile necesare pentru a beneficia de finanțare în cadrul măsurilor PNDR 2014-2020. În cazul constatării unor astfel de situații, în orice etapă de derulare a proiectului, acesta este declarat neeligibil și se procedează la recuperarea sprijinului financiar, dacă s-au efectuat plăți.

În ceea ce privește proiectele de servicii, pentru a evita crearea de condiții artificiale, un solicitant (inclusiv acționarii/ asociații majoritari) poate depune mai multe proiecte simultan la două sau mai multe GAL-uri din același județ, județe diferite sau la același GAL, în cadrul aceluiași apel sau a unor apeluri de selecție diferite, respectând, pe lângă condițiile minime menționate mai sus, următoarele condiții:

acțiunile proiectului să nu vizeze aceiași participanți din cadrul GAL, care au mai beneficiat de acțiuni de formare și informare în cadrul altui proiect similar (cu aceeași tematică), inclusiv proiecte finanțate în perioada de programare 2007 - 2013;

acțiunile propuse prin noul proiect să nu fie identice cu acțiunile unui proiect anterior depus de către același solicitant în cadrul aceluiași GAL și finanțat. 

Valoarea proiectului trebuie să fie fundamentată în raport cu durata, acțiunile și rezultatele proiectului și categoriile de cheltuieli să fie încadrate corect în bugetul indicativ. Costurile prevăzute în proiect trebuie să fie rezonabile, justificate şi să corespundă principiilor unei bune gestionări financiare, în special din punct de vedere al raportului preţ-calitate şi al rentabilităţii.

Solicitantul trebuie să se regăsească în categoria de beneficiari eligibili menționați în fișa măsurii din SDL. 

Localizarea proiectului/ investiției, respectiv toate cheltuielile aferente implementării proiectelor,  trebuie să fie efectuate pe teritoriul GAL. Nu există restricții însă în ceea ce privește desfășurarea activității economice pentru care se solicită finanțare, respectiv comercializarea producției în afara teritoriului GAL.

Pentru anumite proiecte de servicii (ex.: informare, organizare evenimente etc.), cheltuielile pot fi eligibile și pentru acțiuni realizate în afara teritoriului GAL (numai pe teritoriul României), dacă beneficiul sprijinului se adresează teritoriului GAL. Serviciile de formare pot fi realizate exclusiv pe teritoriul județului/ județelor de care aparține GAL sau în județele limitrofe acestuia/ acestora. 

Pentru proiectele de investiții/ cu sprijin forfetar, finanțarea proiectului este eligibilă cu respectarea următoarelor condiții: solicitantul să aibă sediu sau punct de lucru pe teritoriul acoperit de GAL și investiția să se realizeze pe teritoriul GAL. Aceste condiții trebuie respectate inclusiv în cazul solicitanților cu exploatații agricole amplasate atât pe teritoriul GAL, cât și în zona adiacentă acestuia.

Notă

Nu există restricții privind amplasarea proiectului/ exploatației în arealul de implementare al Investiției Teritoriale Integrate Delta Dunării (ITI Delta Dunării) sau zona montană, deoarece nu există apel distinct lansat de către AFIR.

În cazul sectorului pomicol, vor fi luate în considerare pentru sprijin speciile eligibile și suprafeţele incluse în Anexa aferentă Subprogramului Tematic Pomicol (Anexa STP). Nu se supun zonării din Anexa STP, culturile în spații protejate exceptând culturile de căpșuni în sere și solarii și pepenierele. 

Verificarea eligibilității cererilor de finanțare și a criteriilor de selecție aplicate de către GAL se realizează la nivelul OJFIR sau CRFIR, în funcție de tipul de proiect. Pentru verificarea eligibilității și a criteriilor de selecție aplicate de către GAL, expertul OJFIR/CRFIR va utiliza ,,Fișa de evaluare generală a proiectului” – formular E 1.2L, din cadrul Secțiunii III Fișe de verificare E1.2L specifice submăsurii 19.2 a prezentului Manual de procedură, care corespunde modelului de cerere de finanțare utilizat de solicitant. Pentru verificarea eligibilității cererilor de finanțare și a criteriilor de selecție aplicate de către GAL aferente proiectelor de servicii, experții SLIN OJFIR vor utiliza formularul E 1.2L – Fișa de evaluare generală a proiectului pentru proiecte de servicii, din cadrul Manualului. 

În cazul proiectelor mixte (investiții și servicii), se va completa atât E1.2L – Fișa de evaluare generală a proiectului care corespunde modelului de cerere de finanțare utilizat de solicitant, respectiv măsurii ale cărei obiective/ priorități corespunde/ sunt similare informațiilor prezentate în fișa tehnică a măsurii din SDL selectată de către DGDR – AM PNDR (pentru componenta de investiții), cât și E1.2L – Fișa de evaluare generală a proiectului de servicii (pentru componenta de servicii). 

Pentru măsurile din SDL care nu sunt similare unor măsuri din PNDR 2014-2020 se va completa fișa de evaluare a eligibilității din cadrul documentației de accesare avizate de către AFIR premergător lansării sesiunii de depunere a GAL. 

Instrumentarea verificării eligibilității și a criteriilor de selecție aplicate de către GAL se va realiza la nivelul aceluiași serviciu care a realizat verificarea încadrării proiectului. Experții CE SAFPD/SLIN-OJFIR/CRFIR/SIBA-CRFIR vor completa Fișa de evaluare generală a proiectului (E1.2L). În vederea verificării eligibilității și a criteriilor de selecție aplicate de către GAL, expertul OJFIR/CRFIR va consulta inclusiv fișele măsurilor din SDL - anexă la Acordul – cadru de finanțare încheiat între GAL și AFIR pentru submăsura 19.4 - „Sprijin pentru cheltuieli de funcționare și animare“. 

Expertul verificator va solicita informații suplimentare în etapa de verificare a eligibilității și a criteriilor de selecție aplicate de către GAL, dacă este cazul: 

către solicitant, în următoarele situații:

necesitatea prezentării unor clarificări sau documente suplimentare, fără înlocuirea documentelor obligatorii la depunerea cererii de finanțare. Se acceptă orice informații și alte documente care certifică o stare existentă la momentul depunerii cererii de finanțare, care vin în susținerea și clarificarea informațiilor solicitate din documentele obligatorii existente la dosarul cererii de finanțare; 

informațiile prezentate sunt insuficiente pentru clarificarea unor criterii de eligibilitate/ de selecție;

prezentarea unor documente obligatorii specifice proiectului, care nu respectă formatul standard (nu sunt conforme);

prezentarea unor informații contradictorii în cadrul documentelor aferente cererii de finanțare;

necesitatea corectării bugetului indicativ;

în cazul în care expertul are o suspiciune legată de crearea unor condiții artificiale.

către GAL, în situația în care sunt necesare clarificări privind documentele aferente procesului de evaluare și selecție în urma căruia cererea de finanțare a fost selectată. 

Solicitările de informații suplimentare (formular E3.4L) pot fi adresate de către entitatea la care se află în evaluare cererea de finanțare, ca regulă generală, o singură dată în etapa de verificare a criteriilor de eligibilitate. Termenul de răspuns la solicitarea de informații suplimentare nu poate depăși 5 (cinci) zile lucrătoare începând cu ziua următoare de la primirea formularului E3.4L de către solicitant/ GAL, dar nu mai mult de 7 (șapte) zile lucrătoare de la comunicare, în cazul lipsei confirmării de primire. În situații excepționale, se pot solicita și alte clarificări, a căror necesitate a apărut ulterior transmiterii răspunsului la informațiile suplimentare solicitate inițial. 

De asemenea, se pot solicita informații suplimentare către DGDR AM PNDR în situația în care sunt necesare clarificări privind criteriile de eligibilitate și de selecție conform fișei măsurii din SDL sau către CDRJ în ceea ce privește avizarea apelului/ procesului de selecție, prin intermediul formularului E3.41L. Termenul de răspuns este de maximum 10 zile lucrătoare de la data înregistrării la DGDR AM PNDR/ CDRJ. În acest caz, termenul de emitere a fișei E1.2L se prelungește până la primirea răspunsului de la DGDR AM PNDR/ CDRJ. 

 Pentru proiectele de investiții/ cu sprijin forfetar, în etapa de evaluare a proiectului, exceptând situația în care în urma verificării documentare este evidentă neîndeplinirea condițiilor de eligibilitate, experții Compartimentului Evaluare (care au verificat condițiile de eligibilitate) vor realiza vizita pe teren la amplasamentul proiectului (înștiințând, în prealabil și reprezentanții GAL, care pot asista la verificare, în calitate de observatori) pentru toate proiectele care vizează modernizări (inclusiv dotări), extinderi, renovări, în scopul asigurării că datele şi informaţiile cuprinse în anexele tehnice şi administrative corespund cu elementele existente pe amplasamentul propus, în sensul corelării acestora. 

În cazul investițiilor noi, pentru care, în principiu, nu este necesară verificarea pe teren la acest stadiu, vizita pe teren se poate efectua dacă este considerată necesară de către expertul Compartimentului Evaluare pentru verificarea anumitor criterii de eligibilitate, pe baza unei Note aprobate de șeful serviciului și de Directorul OJFIR/CRFIR.

Verificarea pe teren se face de către experții care au verificat condițiile de eligibilitate  a cererii de finanțare, în conformitate cu prevederile Manualului de procedură pentru evaluarea și selectarea cererilor de finanțare pentru proiecte de investiții, cod manual M01 - 01. Concluzia privind respectarea condițiilor de eligibilitate pentru cererile de finanțare pentru care s-a decis verificarea pe teren se va da numai după verificarea pe teren. 

Scopul verificării pe teren este de asigurare că datele şi informaţiile cuprinse în anexele tehnice şi administrative corespund cu elementele existente pe amplasamentul propus, în sensul corelării acestora. Cu ocazia vizitei pe teren se pot solicita informaţii/documente referitoare la elementele verificate. În acest caz, în Fişa de verificare pe teren se vor menționa informatiile solicitate care contribuie la concluzia asupra vizitei pe teren.

Rezultatul și concluziile verificării pe teren sunt finalizate prin completarea ,,Fișei de verificare în teren” (E3.8L) și într-un Raport asupra verificării pe teren (E4.1L). Formularele E3.8L și E4.1L vor fi preluate din Manualul de procedură pentru evaluarea și selectarea cererilor de finanțare pentru proiecte de investiții, cod manual M01 - 01. Se vor folosi formularele aferente măsurii/ sub-măsurii din PNDR cu investiții similare, care se pretează cel mai bine pentru tipul de beneficiar și cu investițiile prevăzute în proiectele ce vor fi finanțate prin submăsura 19.2. La ,,Raportul  asupra verificării pe teren” se vor anexa obligatoriu fotografiile reprezentative din teren. Codificarea suplimentară ”L” se va folosi pentru a identifica specificul proiectului finanțat prin măsura 19 - “Sprijin pentru dezvoltarea locală LEADER”. 

La sfârșitul vizitei pe teren, experţii prezintă solicitantului/ reprezentantului legal concluziile vizitei pe teren. În cazul în care solicitantul/ reprezentantul legal nu este de acord cu concluziile vizitei pe teren menționate de experți în fișa E3.8L, acesta poate solicita înscrierea de mențiuni în acest sens în fișă. După completarea fișei, expertul verificator are obligația de a-i prezenta solicitantului/ reprezentantului legal fișa în vederea semnării și a-i înmâna o copie. 

În cazul în care solicitantul nu este de acord cu rezultatele vizitei pe teren, acesta poate contesta rezultatele verificării după notificarea de neeligibilitate. În acest caz se va efectua o nouă vizită pe teren de către un alt OJFIR/CRFIR, la decizia Directorului OJFIR/CRFIR, care va întocmi și completa formularele E3.8L și E4.1L. Acestea se vor atașa la dosarul administrativ împreuna cu Contestația depusă și formularele E 3.8L și E4.1L întocmite inițial.

Verificarea eligibilității și a criteriilor de selecție aplicate de către GAL se realizează în termen de 3 (trei) zile lucrătoare pentru cererile de finanțare care nu implică vizită pe teren și maximum 6 (șase) zile lucrătoare pentru proiectele care includ vizită pe teren. În cazul în care este necesară solicitarea de informații suplimentare în această etapă, aceste termene se pot prelungi cu termenul maxim necesar pentru primirea răspunsului din partea solicitantului/ GAL. Pentru situațiile în care termenele de verificare nu pot fi respectate, depășirea acestora va fi permisă pe baza unei motivații întemeiate, aprobate de Directorul OJFIR/CRFIR.

Notă

Procesul de evaluare a fiecărei cereri de finanțare presupune obligatoriu verificarea tuturor criteriilor de eligibilitate (inclusiv a criteriilor de eligibilitate specifice ale GAL), chiar dacă, pe parcurs, experții verificatori constată neîndeplinirea unuia sau mai multor criterii.

Verificarea criteriilor de selecție aplicate de către GAL se realizează pentru toate cererile de finanțare eligibile, în termen de 2 (două) zile lucrătoare, la care se adaugă termenul maxim necesar pentru primirea răspunsului la solicitarea de informații suplimentare (3 (trei) zile lucrătoare începând cu ziua următoare de la primirea formularului E3.4L), dacă este cazul. 

Atenție! 

În etapa de evaluare derulată la nivelul AFIR, experții structurilor teritoriale ale Agenției vor verifica criteriile de selecție aplicate de către GAL, preluate din Fișa de evaluare a criteriilor de selecție întocmită de GAL și depusă odată cu cererea de finanțare, inclusiv metodologia de verificare elaborată de către GAL. 

Dacă în urma verificării criteriilor de selecție ale proiectelor depuse la AFIR în cadrul submăsurii 19.2 se constată erori cu privire la acordarea punctajelor, expertul verificator de la nivelul AFIR va transmite o Notă de atenționare către GAL, în care se vor consemna erorile identificate. 

În cazul acceptării de către GAL a erorilor sesizate, în termen de maxim 10 zile calendaristice de la primirea Notei de atenționare, GAL va modifica punctajele acordate și va întocmi o Erată la Raportul de selecție, aprobată de organele de decizie ale GAL (aprobare prin procedură scrisă sau prin teleconferință/videoconferință). Erata însoțită de un Memoriu justificativ (și alte documente, dacă este cazul) va fi transmisă către CDRJ în vederea avizării. Erata semnată de către reprezentantul CDRJ va fi depusă/ transmisă (prin poștă/ fax/ e-mail) de GAL la AFIR. În situația în care proiectele în cauză își mențin statutul de proiect selectat, nu este necesară întrunirea Comitetului de Selecție, urmând ca în baza eratei proiectele respective să își continue fluxul procedural la nivelul AFIR. În cazul în care în urma Eratei proiectele își schimbă statutul inițial trebuie întrunit Comitetul de Selecție și reavizat Raportul de selecție (reluată procedura inițială). Selecția se va realiza în ordinea descrescătoare a punctajului obținut, urmând aceiași pași procedurali ca în cazul raportului de selecție, conform procedurilor GAL (Notificarea solicitanților privind selectarea/ neselectarea proiectelor și comunicarea perioadei de depunere a contestațiilor).

Dacă GAL nu este de acord cu erorile sesizate, în termen de 3 (trei) zile lucrătoare de la primirea Notei de atenționare acesta va transmite către DGDR - AM PNDR o prezentare a situației împreună cu documentele aferente și argumentele pentru menținerea punctajelor acordate proiectelor care fac obiectul atenționării, însoțite de o copie a Notei de atenționare emisă de AFIR. 

Dacă în urma verificării experții AM PNDR - SLIN susțin argumentele GAL, GAL va depune/ transmite (prin poștă/ fax/ e-mail) la AFIR adresa emisă de DGDR – AM PNDR în termen de maxim 10 zile lucrătoare de la primirea notei, iar proiectele vor fi admise de AFIR automat în etapa de contractare. 

Dacă experții AM PNDR - SLIN nu confirmă sau confirmă parțial argumentele GAL, GAL va întocmi Erată la Raportul de selecție, în conformitate cu verificarea realizată de DGDR – AM PNDR, care trebuie aprobată de organele de decizie ale GAL și avizată de CDRJ. Erata semnată de către reprezentantul CDRJ va fi depusă/ transmisă (prin poștă/ fax/ e-mail) de GAL la AFIR. În situația în care proiectele în cauză își mențin statutul de proiect selectat, nu este necesară întrunirea Comitetului de Selecție, urmând ca în baza eratei proiectele respective să își continue fluxul procedural la nivelul AFIR. În cazul în care în urma Eratei proiectele își schimbă statutul inițial trebuie întrunit Comitetul de Selecție și reavizat Raportul de selecție (reluată procedura inițială). Selecția se va realiza în ordinea descrescătoare a punctajului obținut, urmând aceiași pași procedurali ca în cazul raportului de selecție, conform procedurilor GAL (Notificarea solicitanților privind selectarea/ neselectarea proiectelor și comunicarea perioadei de depunere a contestațiilor).

În cazul în care, în termen de 10 zile lucrătoare de la primirea Notei de atenționare GAL nu depune documentația (răspunsul DGDR – AM PNDR, respectiv Erata dacă este cazul) la AFIR, AFIR va informa DGDR – AM PNDR care va sesiza Direcția Generală Control Antifraudă și Inspecții din cadrul MADR, în vederea verificării aspectelor semnalate. În această situație, procesul de contractare se va suspenda până la finalizarea acțiunii de control, rezultatul acesteia constituind decizia finală administrativă privind contractarea proiectelor vizate.   

În acest caz, termenele de verificare a criteriilor de selecție se suspendă până la parcurgerea tuturor etapelor de mai sus, respectiv până la decizia finală privind selecția proiectului.  

După finalizarea verificărilor de către experți pot apărea diferențe de rezultat al verificării între experți. În cazul în care se constată diferențe între evaluarea făcută de expertul 1 (2 ochi) și cea făcută de expertul 2 (4 ochi), acestea se mediază de către șeful serviciului, decizia sa fiind finală. În cazul în care între opinia comună a experților și opinia șefului de serviciu există divergențe, medierea este făcută de către șeful ierarhic superior, decizia acestuia din urmă fiind cea finală. Decizia finală luată în procesul de mediere va fi justificată prin menționarea argumentelor relevante în cadrul rubricii Observații a formularului E1.2L. 

În cazul în care Directorul OJFIR/CRFIR are o altă opinie decât a experților și a șefului ierarhic al experților privind decizia referitoare la condițiile de eligibilitate (minime obligatorii și specifice ale GAL), acesta are opțiunea de a alege decizia expertului cu care este de acord din punct de vedere tehnic sau, dacă consideră necesar, poate dispune reverificarea cererii de finanțare de către altă echipă de experți. Pentru justificarea deciziei sale, Directorul va completa argumentele relevante în rubrica Observații a formularului E1.2L.

Pentru cererile de finanțare depuse în format letric, un exemplar al Cererilor de finanțare (copie în format electronic - CD), care au fost declarate neeligibile/ eligibile și neselectate la nivelul OJFIR/CRFIR, inclusiv după solicitarea informațiilor suplimentare, se restituie solicitanților (la cerere), pe baza unui proces-verbal de restituire, încheiat la nivelul SLIN-OJFIR unde a fost depus proiectul în 2 exemplare, semnat de ambele părți. Acestea pot fi corectate/ completate și redepuse de către solicitanți la GAL, în cadrul următorului Apel de selecție lansat de GAL pentru aceeași măsură. Cererile de finanțare refăcute vor intra din nou într-un proces de evaluare și selecție la GAL și vor fi redepuse la OJFIR în baza Raportului de selecție aferent noului Apel de selecție lansat de către GAL pentru aceeași măsură . Exemplarul original al Cererii de finanțare declarată neeligibilă/ eligibilă și neselectată va rămâne la entitatea la care a fost verificată (structura responsabilă din cadrul AFIR), pentru eventuale verificări ulterioare (Audit, DCA, Curtea de Conturi, comisari europeni, eventuale contestații etc.). 

La nivelul tuturor entităților implicate în verificarea cererilor de finanțare de la nivelul Oficiilor Județene/Centrelor Regionale, arhivarea temporară a documentelor de lucru se realizează conform Manualului de proceduri pentru arhivare M 02-06.

Notă

După evaluarea cererii de finanțare, inclusiv după semnarea angajamentului legal, AFIR poate dispune reverificarea proiectului, ca urmare a unei sesizări externe sau ca urmare a unei autosesizări cu privire la existența unor posibile erori de verificare a cerințelor de conformitate și/ sau de încadrare corectă a proiectului, precum și a criteriilor de eligibilitate și/ sau de selecție. Dacă în urma reverificării se constată nerespectarea acestor cerințe, proiectele respective vor fi declarate neconforme/ încadrate incorect/ eligibile și neselectate/ neeligibile se va proceda la neîncheierea/ încetarea contractului, după caz.

CAPITOLUL 10 CONTRACTAREA FONDURILOR

10.1 PREVEDERI COMUNE PENTRU TOATE PROIECTELE AFERENTE SUB-MĂSURII 19.2

Contractarea se realizează la nivelul CRFIR. După semnarea Contractelor/Deciziilor de finanțare, expertul SLIN/SAFPD/SIBA CRFIR va transmite către GAL o adresă de înștiințare privind încheierea angajamentului legal.

Pentru Contractele/ Deciziile aferente proiectelor de investiții/ sprijin forfetar se vor utiliza modelele de formulare din cadrul Manualului de procedură pentru evaluarea și selectarea cererilor de finanțare pentru proiecte aferente submăsurilor, măsurilor și schemelor de ajutor de stat sau de minimis aferente Programului Național de Dezvoltare Rurală 2014 – 2020 (Cod manual: M 01 – 01)/ Manualului de procedură pentru implementare – Secțiunea I: „Contractarea și modificarea Contractelor de finanțare/Deciziilor de finanțare” (Cod manual: M 01-02), în funcție de măsura ale cărei obiective sunt atinse prin proiect și în funcție de cererea de finanțare utilizată. Dacă anumite cerințe specifice submăsurilor naționale nu corespund cu cerințele măsurii din SDL (de ex. durata de execuție a contractului/ deciziei, respectiv durata de realizare efectivă și implementare a planului de afaceri, valoarea contractului, respectiv cuantumul tranșelor de plată, procentul aferent producției comercializate), formularele din cadrul manualelor de procedură generale vor fi adaptate pentru a nu fi introduse cerințe/ obligații care să nu corespundă cu măsura aprobată prin SDL. În acest context, odată cu finalizarea procesului de evaluare, expertul verificator de la nivelul OJFIR/ CRFIR va întocmi și va atașa la dosarul administrativ al cererii de finanțare o adresă de înaintare sub forma unei note de atenționare, în cadrul căreia se vor preciza punctual toate condițiile de eligibilitate și selecție aplicabile respectivului proiect, în conformitate cu cele stabilite de către GAL, și care diferă de prevederile submăsurii naționale corespondente, al cărei model de contract de finanțare se va folosi. Experții responsabili de contractare pot solicita punctul de vedere al experților evaluatori, în cazul unor neclarități. La codificarea tuturor formularelor preluate se va adăuga și litera L, pentru a putea, în procesul de monitorizare, să fie evidențiată Măsura 19 LEADER.

Notă

Pentru operațiunile care corespund obiectivelor art. 19 alin. (1) lit. (a) pct. i), ii) și iii) din Reg. (UE) nr. 1305/2013, , durata de implementare a planului de afaceri trebuie corelată cu data limită privind eligibilitatea cheltuielilor efectuate din FEADR 2014-2020. În acest scop, termenul limită de realizare efectivă și implementare a planului de afaceri se calculează prin diminuarea duratei de execuție cu termenul de 90 de zile calendaristice necesar efectuării ultimei plăți.   

În termen de maximum 3 (trei) zile lucrătoare de la data întocmirii Fișei de evaluare generală a proiectului (formularul E1.2L/ E1.2LR) şi primirea dosarelor administrative de la OJFIR/ AFIR central (dacă este cazul), șeful SLIN/ SAFPD/ SIBA – CRFIR repartizează experților CE SLIN/ SAFPD/ SIBA - CRFIR dosarele administrative în vederea inițierii procedurii de contractare. În termen de maximum 2 (două) zile lucrătoare de la repartizarea dosarelor, expertul CE SLIN/ SAFPD/ SIBA CRFIR întocmește și transmite către beneficiarii declarați eligibili și selectați conform fișei E1.2L/ E1.2LR Notificarea beneficiarului privind semnarea Contractului/ Deciziei de finanțare (formular E6.8.3L), în funcție de tipul măsurii în care se încadrează proiectul eligibil și selectat, cu mențiunea că nu se vor înscrie informații referitoare la Raportul de selecție. O copie a formularului va fi transmisă, spre știință, către GAL. Pentru proiectele de investiții, formularul se va prelua din Manualul de procedură pentru evaluarea și selectarea cererilor de finanțare pentru proiecte aferente sub-măsurilor, măsurilor și schemelor de ajutor de stat sau de minimis aferente Programului Național de Dezvoltare Rurală 2014 – 2020 (Cod manual: M 01 – 01). 

Documentele necesare încheierii contractului de finantare pot fi depuse de solicitanţi la OJFIR, în orice situație, indiferent de tipul solicitantului, urmând ca acesta să facă transmiterea către CRFIR. 

Pentru cazurile în care beneficiarii nu pot depune documentele solicitate de AFIR, în termenele şi condiţiile precizate în notificarea E6.8.3L, aceştia pot beneficia de prelungirea termenelor iniţiale conform prevederilor “Manualului de procedură pentru evaluarea si selectarea  cererilor de finanțare pentru proiecte aferente sub-măsurilor, măsurilor și schemelor de ajutor de stat sau de minimis aferente PNDR 2014-2020“.

Atenţie!

Beneficiarii care solicită prelungiri pentru depunerea documentelor necesare contractării, vor fi informaţi cu privire la riscul generat de întârzierea în contractare, care poate afecta durata de execuţie a contractului de finanţare (după caz). Dacă de la momentul transmiterii notificării E6.8.3L şi până la momentul semnării contractului de finanţare, potrivit reglementărilor europene și naționale aplicabile, termenul scurs afectează durata de execuție a contractului, în sensul diminuării acesteia, ultima tranşă de plată se va depune conform prevederilor contractului de finanţare corelata cu data limită privind eligibilitatea cheltuielilor efectuate din FEADR 2014-2020.

În cazul proiectelor de servicii, orice prelungire aprobată nu poate depăși termenul inițial cu mai mult de 15 zile calendaristice.

În situația în care solicitanții nu depun documentele necesare contractării în termenul precizat în notificarea E6.8.3L/ în termenul precizat ca urmare a prelungirilor acordate, OJFIR/ CRFIR transmite notificările de neîncheiere a contractelor de finanțare în termen de 3 (trei) zile lucrătoare (include şi termenul necesar aprobării de către Directorul OJFIR/DGA CRFIR, după caz)  de la expirarea termenului de răspuns al solicitantului la notificarea AFIR / de la expirarea prelungirii acordate.

În cazul în care solicitanţilor nu li se aprobă prelungirea, experţii OJFIR/ CRFIR vor transmite acestora notificările de neîncheiere contract în termen de 3 (trei) zile lucrătoare de la expirarea termenului pentru depunerea contestaţiilor, respectiv de la finalizarea fluxului de soluţionare a contestaţiilor, pentru situaţiile în care solicitanţii au depus contestaţii ca urmare a deciziei de neaprobare a prelungirii.

De asemenea, în vederea încheierii contractului de finanțare, solicitanții declarați eligibili și selectați vor trebui să prezinte obligatoriu documentele specifice pentru care au atașat copii la cererea de finanțare, în original, în vederea verificării conformității. După confruntarea documentelor, dosarul cuprinzând documentele în original va rămâne la beneficiar. Nu se cer informații suplimentare pentru documentele care nu sunt conforme cu cele depuse inițial în copie la cererea de finanțare.  

Verificarea conformității documentelor copie cu originalul și a documentelor solicitate în vederea încheierii Contractului/ Deciziei de finanțare, în cazul proiectelor de investiții/sprijin forfetar, se va realiza la nivelul aceleiași structuri care a evaluat proiectul, respectiv:

la nivelul SAFPD/SLIN OJFIR pentru proiectele cu achiziții simple/simple cu montaj (proiecte care presupun echipamente și montajul acestora) (fără construcții-montaj), proiectele cu sprijin forfetar, și proiectele de servicii (indiferent de tipul de beneficiar: public/ privat) și proiectele cu construcții-montaj (indiferent de tipul de beneficiar) transferate de la CRFIR, conform Regulamentului de Organizare și Funcționare al AFIR;

la nivelul SAFPD/ SLIN/ SIBA CRFIR pentru proiectele cu construcții-montaj (beneficiari privați domeniul non-agricol și beneficiari publici netransferate la OJFIRindiferent de tipul de beneficiar), care presupun lucrări de construcții montaj precum și proiectele de investiții care pot fi asimilate obiectului de activitate al serviciilor de specialitate de la nivelul CRFIR, conform Regulamentului de Organizare și Funcționare al AFIR.

Verificarea se va realiza prin completarea Secțiunii II, părțile C și D, din fișa de evaluare E1.2 specifică submăsurii naționale (conform modelului de cerere de finanțare utilizat) și adaptată, în cazul în care anumite cerințe nu corespund cu cerințele măsurii din SDL, astfel încât să nu fie introduse cerințe/ obligații care să nu corespundă cu măsura aprobată prin SDL. Pentru proiectele de servicii se va utiliza Secțiunea C, părțile C și D din cadrul prezentului manual de procedură. 

Pentru confruntarea documentelor depuse pe suport de hârtie sau scanate cât și on-line, beneficiarul va prezenta și dosarul cuprinzând documentele în original dosar care va rămâne la beneficiar. 

Dacă se constată neconcordanțe care pot afecta condițiile de eligibilitate și criteriile de selecție nu se semnează contractul de finanțare. Nu se cer informații suplimentare pentru documentele care nu sunt conforme cu cele depuse inițial pe suport de hârtie sau electronic.

Verificarea conformității copiei cu originalul pentru documentele atașate în copie la cererea de finanțare se poate realiza la verificarea vizitei pe teren, acolo unde este posibil, pentru evitarea riscului de răspândire a COVID 19. Astfel, în etapa de verificare a eligibilității la vizita pe teren se confruntă documentele în original aflate în posesia solicitantului cu documentele atașate Cererii de finanţare, iar acolo unde nu a putut fi realizată vizita pe teren această verificare se  va realiza ulterior cu ocazia primei verificări pe teren.

După verificarea documentelor obligatorii, o copie a fișei de verificare (reprezentând Secțiunea II, părțile C și D), împreună cu documentele obligatorii în vederea încheierii contractului se transmit către experții Compartimentului Evaluare de la nivelul CRFIR, responsabili de întocmirea contractului de finanțare. În vederea încheierii contractului de finanțare, experții CRFIR se asigură că toate documentele obligatorii menționate în formularul E6.8.3L au fost depuse de beneficiar la Autoritatea Contractantă în termenele menționate în cuprinsul acesteia și sunt conforme, respectiv îndeplinesc cerințele procedurale. De asemenea, expertul verifică rezultatele consemnate în Secțiunea II, părțile C și D din fișa de verificare specifică și procedează la întocmirea contractului de finanțare. 

Expertul CE SLIN/ SAFPD/ SIBA – CRFIR pregătește pentru fiecare proiect eligibil și selectat, conform Fișei de evaluare generală a proiectului (E1.2L/E1.2LR), două exemplare ale Contractului de finanţare (C1.1L), în limba română şi două exemplare din anexele acestuia, în baza următoarelor documente: 

•
Cererea de finanţare; 

•
Dosarul administrativ al cererii de finanțare; 

Fișa de evaluare generală a proiectului E1.2L/ E1.2LR, conform căreia proiectul este eligibil și selectat.

Expertul din compartimentul de evaluare SAFPD/ SLIN/ SIBA - CRFIR atribuie Contractului de Finanţare acelaşi număr cu cel din Cererea de Finanţare, cu excepţia primului câmp, unde se va scrie codul C în locul codului înscris în Fișa de evaluare generală a proiectului (codul reprezintă etapa în care se află Cererea de Finanţare).

Completarea de către CE SLIN/ SAFPD/ SIBA – CRFIR și transmiterea Contractului de finanțare către compartimentul de implementare (CI) din cadrul CRFIR se realizează în conformitate cu prevederile Manualului de procedură pentru evaluarea și selectarea cererilor de finanțare pentru proiecte aferente sub-măsurilor, măsurilor și schemelor de ajutor de stat sau de minimis aferente Programului Național de Dezvoltare Rurală 2014 – 2020 (Cod manual: M 01 – 01)/ Manualului de procedură pentru implementare – Secțiunea I Contractarea și modificarea contractelor de finanțare/ deciziilor de finanțare (Cod manual: M 01 - 02).

După primirea dosarelor administrative ale Cererilor de finanțare ce urmează a fi contractate, la nivelul CI SLIN/ SAFPD/ SIBA – CRFIR se efectuează verificarea privind dubla finanțare reverificarea criteriilor de eligibilitate și selecție în vederea contractării, în cadrul formularului C1.4L (pentru proiectele de serviciiconform formularului C0.1L , formularul se regăsește în din cadrul Secțiuniiea II – Formulare a prezentului manual; pentru celelelalte proiecte, formularul C1.4L se va completa cu întrebarea și metodologia privind verificarea dublei finanțări). 

Atenție! Secțiunea privind dubla finanțare din cadrul acestui formular se va completa pentru toate proiectele eligibile și selectate din cadrul submăsurii 19.2. 

Verificarea se face în Registrul electronic al cererilor de finanțare E2.2/ Registrul unic privind situația Contractului de finanțare C1.13/ sistemul contabil SIVAPPS la nivel național, pe câmpul CUI.

Dacă solicitantul se regăsește în sistem cu un proiect înregistrat în cadrul altei măsuri/submăsuri din PNDR, dar statutul este retras/ neconform/ neeligibil/ eligibil fără finanțare, acesta poate fi finanțat prin submăsura 19.2. Dacă solicitantul are mai mult de o cerere de finantare (mai există o cerere neretrasă) la nivelul AFIR, se va solicita o copie a proiectului structurii AFIR care îl instrumentează și se va verifica dacă proiectul prevede obiective de investiții (operațiuni/ acțiuni și cheltuieli) identice. În acest caz, solicitantul va fi contactat/ notificat (printr-o adresă) în maxim 2 (două) zile lucrătoare pentru a i se solicita decizia cu privire la proiectul pentru care se alege finanțarea. Beneficiarul are la dispoziție 2 (două) zile lucrătoare pentru a răspunde solicitării. În funcție de răspunsul acestuia, AFIR menține în contractare fie prezentul proiect depus la nivel de GAL în cadrul submăsurii 19.2, fie proiectul depus prin sesiunea lansată la nivel național (inclusiv ITI) pentru submăsura respectivă. Pentru proiectul la care se renunță, AFIR va transmite Notificarea de neîncheiere contract (formular C0.2L). Dacă în urma verificărilor nu sunt identificate aspecte care să conducă la concluzia cu privire la dubla finanțare a investițiilor propuse (amplasamentul investiției, oportunitatea, necesitatea investiției etc. diferă), proiectul propus își va continua fluxul procedural de contractare. 

De asemenea, dacă beneficiarul se regăsește în sistem cu același proiect (cu operațiuni/ acțiuni și cheltuieli identice) contractat în cadrul altei măsuri/submăsuri din PNDR, atunci proiectul este respins și se transmite Notificarea de neîncheiere de contract C0.2L.

Termenul de realizare a acestei verificări, inclusiv transmiterea și verificarea documentelor, este de 5 (cinci) zile lucrătoare.      

Etapele de întocmire PAC-ABI/ avizare/ aprobare/ semnare/ transmitere ale  contractului/ deciziei de finanțare, precum și primirea, verificarea și transmiterea Registrului unic privind situația contractului/ deciziei de finanțare C1.13L se vor derula în conformitate cu prevederile Manualului de procedură pentru implementare – Secțiunea I Contractarea și modificarea contractelor de finanțare/ deciziilor de finanțare (Cod manual: M 01 - 02).

Odată cu semnarea contractului se înmânează beneficiarului și Nota de îndrumare corespunzătoare tipului de proiect propus(daca este cazul). De asemenea, beneficiarul va depune Declarația privind prelucrarea datelor cu caracter personal, conform modelului de pe site-ul AFIR, care se va atașa la dosarul administrativ al contractului de finanțare.

În cazul neîncheierii sau încetării Contractelor/ Deciziilor finanțate prin submăsura 19.2, SLIN/ SAFPD/ SIBA CRFIR are obligația de a transmite și către GAL o copie a deciziei de neîncheiere/ încetare. 

Pe tot parcusul derulării Contractelor/Deciziilor de finanțare, AFIR poate dispune reverificarea proiectului dacă este semnalată o neregulă asupra aplicării procedurii de evaluare, contractare și implementare ce ridică suspiciuni de fraudă. În cazul în care se constată că s-a produs o neregulă în aceste etape de evaluare și derulare a Contractului/ Deciziei de finanțare, AFIR poate dispune încetarea valabilității angajamentului legal printr-o notificare scrisă din partea AFIR, adresată beneficiarului și GAL spre informare, fără punere în întârziere, fără nicio altă formalitate și fără intervenția instanței judecătorești.

Atenţie! Pe durata de valabilitate (şi monitorizare, în cazul proiectelor de investiţii/cu sprijin forfetar) a contractului de finanţare, beneficiarul va furniza GAL-ului orice document sau informaţie în măsură să ajute la colectarea datelor referitoare la indicatorii de monitorizare aferenţi proiectului.

10.2 SEMNAREA CONTRACTELOR DE FINANȚARE 

Pentru proiectele aprobate, AFIR notifică beneficiarul privind selectarea Cererii de Finanţare în vederea  prezentării documentelor necesare contractării precum și a documentelor originale depuse în copie la Dosarul Cererii de Finanțare, pentru ca expertul AFIR să verifice conformitatea cu originalul acestora.

Obiectul Contractului de Finanţare îl reprezintă acordarea finanţării nerambursabile de către AFIR, pentru punerea în aplicare a Cererii de Finanţare asumată de către solicitant.

Beneficiarului i se va acorda finanţarea nerambursabilă în termenii şi condiţiile stabilite în Contractul de Finanţare şi anexele acestuia, inclusiv în Cererea de Finanţare aprobată, pe care acesta are obligaţia de a le respecta.

IMPORTANT !

Se recomandă ca solicitantul, respectiv beneficiarul sprijinului financiar, să consulte integral textul contractului de finanţare şi al anexelor acestuia, să-și asume cele prevăzute în acestea iar după semnarea contractului, trebuie să se asigure că a intrat în posesia acestora.

Atenție! 
În cazul în care expertul verificator descoperă modificări ulterioare aduse documentelor scanate în format electronic, proiectul este considerat neeligibil şi nu se va mai încheia Contractul de Finanţare.

Pentru semnarea Contractului de finanțare solicitanții trebuie să prezinte în mod obligatoriu, în termenul precizat în cadrul Notificării E6.8.3L următoarele documente:
1. ATENȚIE! Solicitanții prezintă documentele originale care au fost puse în copie în dosarul cererii de finanțare. Solicitanții care au optat pentru utilizarea semnăturii electronice, vor prezenta în dosarul pe suport de hârtie doar documentele originale emise de alte entităti pentru conformitate. 
2. Adresă emisă de bancă/ trezorerie cu datele de identificare ale acesteia şi ale contului aferent proiectului FEADR (denumirea băncii/ trezoreriei şi codul IBAN al contului de operațiuni cu AFIR). 

3. Certificat care să ateste lipsa datoriilor restante locale al liderului de proiect, valabil la data încheierii contractului, emis de primăria pe raza căreia îşi are sediul social și puncte de lucru (numai în cazul în care solicitantul este proprietar asupra imobilelor). 

4. Document emis de DSVSA conform Protocolului de colaborare dintre AFIR şi ANSVSA publicat pe pagina de internet www.afir.info. 

5. Document emis de DSP județeană conform Protocolului de colaborare dintre AFIR și MS publicat pe pagina de internet www.afir.info. 

6. Document emis de Agenția Națională pentru Protecția Mediului (conform Protocolului de colaborare AFIR ANPM-GM): Clasarea notificării/ Decizia etapei de încadrare ca document final/ Acord de mediu. 

7. Nota de constatare privind condiţiile de mediu 
În cazul proiectelor care necesită Acordul de mediu, documentele se depun în termen de maximum 7 luni de la primirea de către solicitant a notificării privind selecţia proiectului și înainte de semnarea contractului de finanţare cu AFIR. După expirarea termenului prevăzut pentru prezentarea documentului de mediu, contractul de finanțare nu mai poate fi semnat.. 

8. Graficul de eşalonare a datoriilor către bugetul consolidat (în cazul în care liderul de proiect figureaza cu datorii restante fiscale la bugetul consolidat); 

În vederea semnării contractului de finanțare, în baza acordului reprezentantului legal pentru consultarea bazei de date a IGPR și ANAF, AFIR obține certificatul care atestă lipsa datoriilor restante fiscale și sociale și cazierul judiciar al reprezentantului legal al liderului de proiect. 

În situații excepționale, (ex. - indisponibilitatea tehnică a bazei de date a celor două instituții), se va solicita beneficiarilor prezentarea certificatului de atestare fiscala, respectiv a a cazierului judiciar în original, documente care trebuie să fie valabile la semnarea contractului de finanțare. 

În situația în care solicitantul nu își îndeplinește obligația de a prezenta/ redepune, după caz, documentele necesare încheierii contractului în termenul precizat în notificare, Contractul de finanțare nu va fi încheiat. 

Dacă sunt îndeplinite integral condițiile, în urma primirii și verificării conformității documentelor obligatorii, Autoritatea Contractantă va proceda la încheierea Contractului de finanțare. 

În acest sens, beneficiarul proiectului selectat pentru finanțare va primi pe adresa de e-mail contractul de finanţare, semnat electronic de Autoritatea Contractantă, urmând ca acesta, în termen de maximum 5 zile lucrătoare de la comunicarea pe e-mail a contractului de finanţare însoţit de anexe şi documentele ataşate, să transmită Autorităţii Contractante, prin intermediul platformei informatice, contractul de finanţare însoţit de anexe şi documentele ataşate, semnate electronic de către reprezentantul legal. 

Atenţie! În urma depunerii la AFIR a Cererii de Finantare și a documentelor anexe solicitate pe suport de hartie, în vederea contractării, un proiect selectat poate fi declarat neeligibil, dacă în urma verificării acestora nu sunt îndeplinite condițiile de eligibilitate. 
Durata maximă de depunere a documentelor obligatorii de catre beneficiar este de 4 luni/ 7luni de la primirea notificării de selecție a proiectului pentru situațiile determinate de emiterea documentelor de la mediu. 

În caz de neprezentare a documentelor de către Beneficiar, în termenele precizate în Notificarea de selectie sau în cazul în care acesta se regăseşte înregistrat în evidenţele AFIR cu debite pe care nu le achită până la termenul precizat pentru contractare, Agenţia nu va încheia Contractul de Finanţare. 
Important! Bugetul indicativ din Cererea de Finanţare aprobat în urma evaluării acesteia devine Anexa la Contractul de Finanțare. 

În cazul în care proiectul are componente de investiții aferente sM4.2/ 4.2a, solicitantul trebuie să prezinte documentele solicitate în cazul proiectelor depuse pe sM4.2/ 4.2a, după caz, cu excepția documentului care face dovada cofinanțării investiției. 
Proiectul tehnic va fi avizat de AFIR după verificarea, respectiv avizarea procedurii de achiziții servicii și înaintea demarării procedurii de achiziții de lucrări. 

Pentru stabilirea valorii în lei la încheierea contractului de finanțare se va utiliza cursul euro-leu stabilit de Banca Centrală Europeană, publicat pe pagina web: http://www.ecb.int/index.html, valabil la data de 01 ianuarie a anului în care se încheie Contractul de finanţare.  

Atenţie! Durata de execuţie a Contractului de Finanţare este de maxim 3 ani (36 de luni) pentru proiectele care prevăd investiţii cu construcţii montaj şi/ sau adaptarea la standarde. 

Durata de execuţie a contractului este de maxim 2 ani (24 luni), pentru proiectele de investiţii care includ achiziţii simple fără leasing financiar de utilaje, instalaţii, echipamente și dotări noi stabilite prin fişa măsurii/ submăsurii. 

Durata maximă de execuţie prevăzută în contractul de finanțare poate fi prelungită cu acordul prealabil al AFIR, dacă la momentul solicitării, beneficiarii au încasat plăți de minimum 45%, fără a fi luat în calcul avansul primit şi cu aplicarea penalităţilor prevăzute în contractul de finanţare, la valoarea eligibilă nerambursabilă rămasă de plătit. În cazul investiţiilor care prevăd adaptarea la standardele europene prevăzute în legislaţia europeană specifică, prelungirea nu poate depăşi termenul de graţie legal impus pentru adaptarea la standarde. 

Prelungirea duratei maxime de execuţie a contractelor de finanţare, se efectuează cu încadrarea în termenul de plată de 31.12.2025, prevăzut de Regulamentul UE 2220/ 2020, ținând cont de stadiul de realizare şi specificitatea investiţiilor aferente fiecărui proiect, precum și de evitarea riscului de dezangajare. 

Duratele de execuție prevăzute mai sus, se pot suspenda la cererea beneficiarului, în situații de forță majoră/ circumstanțe excepționale/ stare de urgență instituită pe teritoriul României sau în cazul în care pe parcursul implementării proiectului se impune obținerea, din motive neimputabile beneficiarului, de avize/ acorduri/ autorizații, după caz, pentru perioada de timp necesară obținerii acestora. Pentru oricare dintre aceste situații, beneficiarul are obligația de a notifica Autoritatea Contractantă si de a fundamenta solicitarea de suspendare cu documente justificative. 

Durata de implementare a proiectului este de maxim 21 luni în cazul proiectelor care vizează achiziții simple şi reprezintă termenul limită până la care beneficiarul poate depune ultima tranșă de plată. 

Durata de implementare a proiectului este de maxim 33 luni în cazul proiectelor care vizează achiziții construcții-montaj şi reprezintă termenul limită până la care beneficiarul poate depune ultima tranșă de plată. 

Durata de implementare a proiectului reprezintă durata de realizare efectivă a tuturor activităților descrise în Cererea de Finanțare aprobată/ modificată pe parcursul perioadei de implementare, de la data semnării prezentului contract, până la data depunerii de către beneficiar a ultimei tranșe de plată. 

Durata de executie a Contractului de Finantare cuprinde durata de implementare a proiectului la care se adaugă termenul de maxim 90 de zile calendaristice pentru efectuarea plății. 

DURATA DE VALABILITATE ŞI DURATA DE MONITORIZARE A CONTRACTULUI DE FINANŢARE 
Durata de valabilitate a Contractului de Finanţare cuprinde durata de execuţie a contractului la care se adaugă 5 ani de la data ultimei plăți efectuată de Autoritatea Contractantă. 

Excepție de la prevederea de mai sus fac proiectele care nu prevăd achiziția de mijloace fixe, conform prevederilor legislației naționale în domeniul fiscal, unde perioada de monitorizare este de 3 ani de la data efectuării ultimei plăți. 

Conform art 71. Din Regulamentul 1303/2013 se vor avea în vedere următoarele: 
În cazul unei operaţiuni constând în investiții în infrastructură sau producţie, contribuţia publică se recuperează dacă, în termen de 10 ani de la efectuarea plăţii finale către beneficiar, activitatea de producţie în cauză este delocalizată în afara Uniunii Europene, cu excepţia situaţiei în care beneficiarul este un IMM, pentru care termenul de recuperare este de 7 ani. 

Activele corporale şi necorporale rezultate din implementarea proiectelor finanţate potrivit măsurilor/ submăsurilor PNDR 2014-2020, trebuie să fie incluse în categoria activelor proprii ale beneficiarului şi să fie utilizate pentru activitatea care a beneficiat de finanţare nerambursabilă pentru minimum 5 ani de la data efectuării ultimei plăţi. 
Contribuţia publică se recuperează dacă în termen de cinci ani, de la efectuarea plăţii finale către beneficiar, activele corporale și necorporale rezultate din implementarea proiectelor cofinanțate din FEADR fac obiectul uneia din următoarele situaţii: 

a) încetarea sau delocalizarea unei activităţi productive în afara zonei vizate de PNDR 2014 - 2020, sau nerespectarea criteriilor în baza cărora proiectul a fost selectat și contractat; 

b) o modificare a proprietăţii asupra unui element de infrastructură care dă un avantaj nejustificat unei întreprinderi sau unui organism public; 

c) o modificare substanţială care afectează natura, obiectivele sau condiţiile de realizare şi care ar determina subminarea obiectivelor inițiale ale acestuia; 

d) realizarea unei activități neeligibile în cadrul investiției finanțată din fonduri nerambursabile. 

Atenţie! Beneficiarul este obligat să nu înstrăineze sau/ şi să modifice substantial investiţia realizată prin proiect pe perioada de valabilitate a Contractului de Finanţare. 

Documentele care se emit în perioada de implementare a proiectului vor fi păstrate de liderul de proiect, în vederea monitorizării în relația cu AFIR.
10.3 MODIFICAREA CONTRACTELOR DE FINANŢARE

Beneficiarul poate solicita modificarea Contractului de finantare numai în cursul duratei de execuţie a acestuia stabilită prin contract şi nu poate avea efect retroactiv. 

 Orice modificare la contract se va face cu acordul ambelor părţi contractante, cu excepţia situaţiilor în care intervin modificări ale legislaţiei aplicabile finanţării nerambursabile, când Autoritatea Contractantă va notifica în scris Beneficiarul cu privire la aceste modificări, iar Beneficiarul se obligă a le respecta întocmai. 

 Beneficiarul poate efectua modificări tehnice și financiare, în sensul realocărilor între liniile bugetare, dacă acestea nu schimbă scopul principal al proiectului, și nu afectează funcționalitatea investiției, criteriile de eligibilitate și selecție pentru care proiectul a fost selectat și contractat iar modificarea financiară se limitează la transferul de maxim 10% din suma înscrisă iniţial în cadrul bugetului între capitole bugetare de cheltuieli eligibile. Beneficiarul va transmite Autorităţii Contractante bugetul modificat, prin intermediul unei notificări în care justifică modificarea, însoţit de devizul general şi devizul pe obiecte refăcute, în termen de maxim 10 zile lucrătoare de la data modificării acestuia, fără a fi însă necesară amendarea Contractului de Finanţare prin act adiţional. 

În perioada de execuție a contractului de finanțare, Autoritatea Contractantă poate aproba la solicitarea beneficiarului, maxim două amendamente la contractul de finanțare, pentru prelungirea duratei de execuție a contractului.
Atenţie! Solicitările de modificare a contractului se încarcă şi se transmit exclusiv din contul fiecărui beneficiar deschis în cadrul portalului www.afir.info. 

Important! 
Solicitantul/ Beneficiarul trebuie să depună din proprie inițiativă toate eforturile pentru a lua cunoştintă de toate informațiile publice referitoare la măsura/ submăsura din PNDR 2014-2020/ schema de ajutor pentru care depune proiectul în cadrul PNDR 2014 – 2020 în vederea selectării pentru finanțare, să cunoască toate drepturile şi obligațiile prevăzute în Contractul de finanțare înainte de semnarea acestuia. 
Dacă pe parcursul perioadei de valabilitate a contractului se constată că obiectivele/ componentele investiţiei pentru care s-a acordat sprijinul financiar nerambursabil au fost înstrăinate (prin orice tip de act juridic care produce efectul transmiterii proprietăţii sau a oricăruia dintre atributele acesteia), contravaloarea ajutorului financiar public nerambursabil va fi recuperată integral. 

În cazul constatării unei nereguli cu privire la încheierea ori executarea Contractului, sau în cazul în care beneficiarul este declarat în stare de incapacitate de plată sau a fost declanşată procedura falimentului, precum şi în situaţia în care Autoritatea Contractantă constată că cele declarate pe proprie răspundere de beneficiar, prin reprezentanţii săi, nu corespund realităţii sau în cazul nerespectării de către beneficiar a obligațiilor asumate prin contractul de finanțare sau documentele/ autorizaţiile/ avizele depuse în vederea obţinerii finanţării nerambursabile sunt constatate ca fiind neadevarate/ false/ incomplete/ expirate/ inexacte/ nu corespund realităţii, Autoritatea Contractantă va proceda la încetarea valabilității Contractului, de plin drept, printr-o notificare scrisă adresată beneficiarului, fără punere în întârziere, fără nicio altă formalitate şi fără intervenţia instanţei judecătoreşti. 

În aceste cazuri, beneficiarul va restitui integral sumele primite ca finanţare nerambursabilă, împreună cu dobânzi şi penalităţi în procentul stabilit conform dispoziţiilor legale în vigoare, şi în conformitate cu dispoziţiile contractuale.

Prin excepție, în situația în care neîndeplinirea obligațiilor contractuale nu este de natură a afecta condiţiile de eligibilitate şi selecţie a proiectului, recuperarea sprijinului financiar se va realiza proporțional cu gradul de neîndeplinire. 

Anterior încetării Contractului de Finantare, Autoritatea Contractantă poate suspenda contractul şi/sau plăţile ca o măsură de precauţie, fără o avertizare prealabilă.

10.4 ÎNCETAREA CONTRACTULUI DE FINANȚARE

Dacă pe parcursul perioadei de implementare a proiectului Autoritatea Contractantă constată neîndeplinirea de către beneficiar a obligațiilor asumate la semnarea Contractului de finanțare sau omisiunea notificării AFIR/CRFIR în cazul operării unor modificări care afectează Contractul de finanțare, sau în cazul în care se constată deficiențe în implementare, se va demara procedura de încetare a Contractului de finanțare în conformitate cu prevederile Anexei I – "Prevederi generale" și recuperarea ajutorului financiar nerambursabil acordat (dacă au fost efectuate plăți).

CAPITOLUL 11 AVANSURILE 
Beneficiarul (liderul de proiect) poate solicita avans de până la maxim 50% din valoarea eligibilă nerambursabilă la data depunerii Cererii de Finanţare sau după semnarea contractului de finanțare, pe parcursul implementării proiectului, în condițiile prevăzute în Instrucțiunile de plată anexă la Contractul de Finanțare.

AFIR efectueaza plata avansului de până la maxim 50% din valoarea eligibilă nerambursabilă, la solicitarea liderului de proiect, după semnarea Contractului de Finanțare, conform prevederilor art.45 alin. (4) și art. 63 ale Regulamentului Consiliului si Parlamentului (UE) 1305/ 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) şi de abrogare a Regulamentului (CE) nr. 1698/ 2005 al Consiliului, cu modificările şi completările ulterioare şi a legislaţiei naţionale în vigoare.

Beneficiarul (lider de proiect) poate primi avansul după semnarea Contractului de Finanţare şi după avizarea favorabilă a unei achiziţii de către AFIR.

În cazul beneficiarilor privați care derulează achiziții directe utilizând Baza de date cu prețuri de referință AFIR, avansul se acordă pe baza contractului de vânzare - cumpărare a bunului/ echipamentului respectiv, prezentat de beneficiarul privat la momentul solicitării avansului.

În cazul în care planul de proiect include numai cheltuieli specifice măsurii avansul poate fi obţinut după semnarea contractului de finanţare şi primirea avizului favorabil din partea AFIR asupra unei proceduri de achiziţii.

Beneficiarul trebuie să justifice valoarea avansului acordat, pe bază de documente justificative conform cerințelor Autorității Contractante prezentate în Instrucțiunile de Plată, până la expirarea duratei de implementare a proiectului prevăzută la art. 2 (1) din contract, respectiv la ultima tranşă de plată. Pentru a beneficia de avans, liderul de proiect este obligat să depună o garanţie, care să acopere suma solicitată în avans în procent de 100%, eliberată de o instituţie financiar bancară sau nebancară înscrisă în Registrul Special al Băncii Naţionale a României conform legislației în vigoare, sau poliţă de asigurare eliberată de o societate de asigurări, autorizată potrivit legislației în vigoare. Garanţia financiară se depune odată cu Dosarul Cererii de Plată a Avansului.

Garanția aferentă avansului trebuie să producă efecte pe întreaga perioadă cuprinsă între data cererii de acordare a avansului și data expirarii duratei de execuţie a contractului de finanțare.

La momentul finalizării proiectului şi în urma stabilirii că valoarea cheltuielilor autorizate la plată depăşeşte valoarea avansului acordat, garanţia poate fi eliberată. La cerere, Autoritatea Contractantă va notifica instituţia emitentă a garanţiei cu privire la finalizarea proiectului, justificarea utilizării integrale a avansului acordat beneficiarului şi faptul că garanţia poate fi eliberată.

Sumele reprezentând avansuri acordate şi nejustificate la termenele stabilite prin contractul de finanţare, precum și în cazul în care se procedează la încetarea contractului de finanțare, înainte de finalizarea implementării proiectului, la solicitarea beneficiarului sau din inițiativa Autorității Contractante, înainte de expirarea termenului de valabilitate a garanţiei pentru care nu s-a obţinut prelungirea acesteia, se recuperează de Autoritatea Contractantă prin executarea garanţiei, cu perceperea de dobânzi şi penalităţi calculate şi datorate pentru perioada cuprinsă între data acordării avansului şi data recuperării integrale a acestuia. În cazul în care beneficiarul nu prezintă Autorităţii Contractante dovada prelungirii termenului de valabilitate a garanției cu cel putin 5 zile lucrătoare înainte de expirarea valabilitații acesteia, Autoritatea Contractantă va proceda de îndată la executarea garanţiei.

Beneficiarul trebuie să justifice valoarea avansului acordat, pe bază de documente justificative conform cerințelor Autorității Contractante prezentate în Instrucțiunile de plată, până la expirarea duratei de implementare a proiectului prevăzută la art. 2 (1) din contract, respectiv la ultima tranşă de plată. În cazul în care intervine încetarea contractului de finanțare, anterior finalizării investiției, la solicitarea beneficiarului sau din iniţiativa Autorității Contractante și în cazul în care există plăți decontate în baza contractului de finanțare, respectiv avans și/ sau tranşe de plată, Autoritatea Contractantă va aplica procedura privind constatarea neregulilor și recuperarea datoriilor, inclusiv executarea garanţiei constituită de beneficiar .

În cazul în care beneficiarul nu prezintă Autorităţii Contractante dovada prelungirii termenului de valabilitate a garanției cu cel puțin 5 zile lucrătoare înainte de expirarea valabilității acesteia, Autoritatea Contractantă va proceda de îndată la executarea garanţiei.

Beneficiarul care a încasat avans de la Autoritatea Contractantă şi solicită prelungirea duratei maxime de execuţie a contractului de finanţare, este obligat să depună la Autoritatea Contractantă și documentul prin care dovedește prelungirea valabilității Scrisorii de Garanție Bancară/ Nebancară, sau poliţă de asigurare care să acopere noul termen de execuţie solicitat.

Sumele reprezentând avansuri acordate şi nejustificate la termenele stabilite prin contractul de finanţare, înainte de expirarea termenului de valabilitate a garanţiei pentru care nu s-a obţinut prelungirea acesteia, se recuperează de Autoritatea Contractantă prin executarea garanţiei, cu perceperea de dobânzi şi penalităţi calculate şi datorate pentru perioada cuprinsă între data acordării avansului şi data recuperării integrale a acestuia.

ATENȚIE!

AFIR efectuează plăţi în contul beneficiarului (liderului de proiect), deschis la Trezoreria Statului sau la o instituție bancară.
CAPITOLUL 12 ACHIZIȚIILE

Achizițiile în cadrul proiectului vor fi derulate de către liderul de proiect și/ sau parteneri, cu respectarea condițiilor din Anexa IV la Contractul de Finanțare - Instrucțiuni de Achiziții.

În situatia în care liderul de proiect este înregistrat în scopuri de TVA (TVA neeligibil) iar unul sau mai multi parteneri nu sunt înregistrați în scopuri de TVA (TVA eligibil) și doresc decontarea TVA-ului la plată, aceștia trebuie să desfășoare procedura de achiziții separat, iar suma aferentă TVA-ului va fi trecută în buget pe coloana cheltuielilor eligibile.

Contractele de achiziții vor fi încheiate și depuse la AFIR spre avizare, de către liderul de proiect/ parteneri, după încheierea contractului de finanțare

Derularea procedurii de achiziţii pentru bunuri şi execuţie lucrări se poate face începând cu data primirii Notificării de selecţie a proiectului (inclusiv semnarea contractelor de achiziţii) pe proprie răspundere, cu mențiunea că derularea contractului de achiziții pentru bunuri, servicii (managementul proiectului) şi execuţie lucrări va începe după semnarea Contractului de Finanțare și după avizul favorabil din partea AFIR cu privire la achizitia derulată.

Întreaga procedură de achiziții servicii, bunuri cu sau fără montaj și de execuție lucrări (construcții, modernizări) în cadrul proiectelor finanțate prin PNDR se va derula on-line pe site-ul www.afir.info, conform prevederilor Manualului de achiziții și instrucțiunilor de publicare disponibile pe site-ul Agentiei (tutoriale), valabile atât pentru beneficiari cât și pentru ofertanți, condiția cerută fiind autentificarea beneficiarului/solicitantului pe site-ul www.afir.info.

Procedurile de achiziții pentru serviciile de consultanță, studii teren, întocmirea Studiilor de Fezabilitate/ documentațiilor de avizare a lucrărilor de intervenție necesare întocmirii Cererii de Finanțare se vor derula, după cum urmează:

 Contractele < = 15.000 EURO, fără TVA, se pot adjudeca prin atribuire directă, confom Bugetului indicativ.

 Contractele > 15.000 EURO, fără TVA, confom Bugetului indicativ, pentru servicii de consultanță și servicii pentru întocmirea Studiilor de Fezabilitate derulate anterior încheierii Contractului de Finanțare cu AFIR, procedura de achiziții se va derula cu respectarea prevederilor Manualului operaţional de achiziţii pentru beneficiarii privaţi PNDR 2014-2020 postat pe site-ul AFIR.

În cazul investiţiilor care presupun achizitii simple beneficiarul este obligat/ partenerii sunt obligați să finalizeze procedura de achiziții conform Manualului operaţional de achiziţii pentru beneficiarii privaţi PNDR 2014-2020, urmând să depună o tranșă de plată în maxim 6 luni de la data semnării Contractului de Finanţare.

Beneficiarul a cărui investiţie cuprinde construcţii montaj este obligat să finalizeze procedura de achiziții conform Manualului operaţional de achiziţii pentru beneficiarii privaţi PNDR 2014-2020, urmând să depună o tranșă de plată în termen de maxim 12 luni de la data semnării Contractului de Finanțare.

Beneficiarul a cărui investiţie cuprinde construcţii montaj, nu poate demara execuţia lucrărilor fără avizul favorabil privind verificarea proiectului tehnic ce se va realiza după încheierea Contractului de Finanțare.

Achiziție simplă – reprezintă dobândirea, în urma aplicării unei proceduri de licitație, respectiv de selecție de oferte/ conform bazei de date cu prețuri de referință aplicabilă PNDR 2014-2020, publicată pe site-ul AFIR, de către beneficiarul privat al finanțării prin PNDR a unor bunuri cum ar fi tractoare, mașini, utilaje și instalații tehnologice fără montaj și servicii, precum cel de consultanță, dacă este cazul, prin atribuirea unui contract de achiziție.

Achiziție complexă care prevede construcții montaj – reprezintă dobândirea, în urma aplicării unei proceduri de licitație, respectiv de selecție de oferte de către beneficiarul finanțării prin PNDR a unor bunuri cum ar fi utilaje și instalații tehnologice cu montaj și/ sau lucrări de construcții și instalații și servicii prin atribuirea unui contract de achiziție.

Atenţie! Pentru încheierea contractelor cu firmele de consultanţă puteţi consulta Modelul de Contract de Prestări Servicii Profesionale de Specialitate, precum şi Recomandări în vederea încheierii contractelor de prestări servicii de consultanţă şi/sau proiectare, publicate pe pagina oficială AFIR la secţiunea: Informaţii Generale >> Rapoarte şi Liste >> Listă firme de consultanţă. Aceste documente au un caracter orientativ, părţile având libertatea de a include în contractul pe care îl veţi semna clauzele cele mai potrivite şi adaptate serviciilor vizate de respectivele contracte.

Atentie! Solicitanții care au desfășurat licitații prin procedura „o singură ofertă” vor încărca dosarele pe portalul on-line de achiziții după ce solicitantul va semna contractul de finanțare cu AFIR. Verificarea și avizarea dosarelor de achiziții în mediul on-line se va efectua la nivelul OJFIR (achiziții simple) și CRFIR (achiziții complexe), prin intermediul departamentelor de specialitate numai după ce solicitantul va semna Contractul de Finanțare cu AFIR.

Atenţie! La sesizarea motivată și susținută cu dovezi a unui beneficiar/ contractor cu finanțare din FEADR, cu privire la consultanții/ contractorii/ beneficiarii acestuia care nu se achită de obligațiile contractuale, cu excepția cazurilor de forță majoră, AFIR/ MADR, după o verificare prealabilă și în baza unui act administrativ de constatare, poate să includă și să facă publice informațiile despre aceștia în Lista consultanților/ contractorilor/ beneficiarilor care nu își respectă obligațiile contractuale.

Informații privind consultanții, contractorii și beneficiarii sprijinului financiar neambursabil care nu își respectă obligațiile contractuale vor putea fi consultate pe site-ul oficial al AFIR.

În contextul derulării achiziţiilor private, conflictul de interese se defineste prin:

A. Conflictul de interese între beneficiar/ comisiile de evaluare și ofertanți:

Acționariatul beneficiarului (până la proprietarii finali), reprezentanții legali ai acestuia, membrii în structurile de conducere ale beneficiarului (administratori, membri în consilii de administrație etc.) și membrii comisiilor de evaluare:

a. dețin acțiuni din capitalul subscris al unuia dintre ofertanți sau subcontractanți;b. fac parte din structurile de conducere (reprezentanți legali, administratori, membri ai consiliilor de administratie etc.) sau de supervizare ale unuia dintre ofertanti sau subcontractanti;

c. sunt în relație de rudenie până la gradul II sau afin cu persoane aflate în situațiile de mai sus.

B. Conflictul de interese intre ofertanți:

Acționariatului ofertanților (până la proprietarii finali), reprezentanții legali, membrii în structurile de conducere ale beneficiarului (consilii de administrație etc.):

a. Dețin pachetul majoritar de acțiuni la celelalte firme participante pentru aceeași achiziție (OUG 66/ 2011);

b. Fac parte din structurile de conducere (reprezentanți legali, administratori, membri ai consiliilor de administratie etc.) sau de supervizare ale unui alt ofertant sau subcontractant;

c. Sunt în relație de rudenie până la gradul II sau afin cu persoane aflate în situațiile de mai sus.

Nerespectarea de către beneficiarii FEADR a Instrucţiunilor privind achiziţiile private -anexă la Contractul de finanţare atrage neeligibilitatea cheltuielilor aferente achiziţiei de servicii, lucrări sau bunuri.

Pe parcursul derulării procedurilor de achiziţii, la adoptarea oricărei decizii, trebuie avute în vedere următoarele principii:

a. Nediscriminarea;

b. Tratamentul egal;

c. Recunoaşterea reciprocă;

d. Transparenţa;

e. Proporţionalitatea;

f. Eficienţa utilizării fondurilor;

g. Asumarea răspunderii.

Atenţie! Solicitanţii care vor derula procedura de achiziţii servicii, cu o valoare mai mare de 15.000 euro, înainte de semnarea contractului de finanţare cu AFIR, vor respecta prevederile procedurii de achiziţii servicii din Manualului de achiziţii postat pe pagina de internet AFIR.

Atenţie! Procedurile de achizitii se vor desfasura printr-un singur cont de utilizator pe platforma online de achizitii a AFIR.

Astfel, în momentul în care beneficiarul proiectului dorește să desfășoare procedura de achiziții-selecție de oferte, se vor notifica posibilii ofertanți prin documentația de atribuire cu privire la cine a depus invitația de participare (beneficiarul sau partenerul).

De asemenea, în cazul procedurii de achiziții – o singură ofertă, dosarele de achiziții se vor depune tot de pe același cont.
CAPITOLUL 13 TERMENELE LIMITĂ ȘI CONDIȚIILE PENTRU DEPUNEREA CERERILOR DE PLATĂ A AVANSULUI ȘI A CELOR AFERENTE TRANȘELOR DE PLATĂ

În etapa de autorizare a plăților, toate cererile de plată trebuie să fie depuse la GAL pentru efectuarea conformității, iar ulterior, la dosarul cererii de plată GAL va atașa și fișa de verificare a conformității emisă de GAL. 
Beneficiarii au obligatia de a depune la GAL și la AFIR Declarațiile de eșalonare - formular AP0.1L conform prevederilor Contractului/Deciziei de finanțare cu modificarile și completarile ulterioare și anexele la acesta, în maxim 30 zile de la avizarea primului dosar de achiziții. Pentru depunerea primului dosar de plată, se vor avea în vedere prevederile HG nr. 226/2015, cu modificările și completările ulterioare, în vigoare la data depunerii Dosarului Cererii de Plată. 

Dosarul Cererii de Plată (DCP) se depune inițial la GAL, în original – 1 exemplar, pe suport de hârtie, la care se ataşează pe suport magnetic și copie – 2 exemplare documentele întocmite de beneficiar. După verificarea de către GAL, beneficiarul depune documentația însoțită de Fișa de verificare a conformității DCP emisă de către GAL, la structurile teritoriale ale AFIR (OJFIR/CRFIR – în funcție de tipul de proiect). 

În cazul în care cererea de plată este declarată „neconformă“ de două ori de către GAL, beneficiarul are dreptul de a depune contestație. În acest caz, contestația va fi analizată de către alți doi experți din cadrul GAL decât cei care au verificat inițial conformitatea dosarului cerere de plată. Dacă în urma analizării contestației, viza GAL-ului rămâne „neconform“, atunci beneficiarul poate adresa contestația către AFIR. Depunerea contestației se va realiza la structura teritorială a AFIR (OJFIR/CRFIR) responsabilă de derularea contractului de finanțare. 

GAL se va asigura de faptul că verificarea conformității dosarelor de plată la nivelul GAL, inclusiv depunerea contestațiilor și soluționarea acestora (dacă este cazul) respectă încadrarea în termenul maxim de depunere a dosarului de plată la AFIR. 

Dosarul Cererii de Plată trebuie să cuprindă documentele justificative prevăzute în Instrucţiunile de plată (anexă la Contractul de finanţare), care se regăsesc pe pagina de internet a AFIR www.afir.info. 

Pentru proiectele aferente Sub-măsurii 19.2, pentru toate etapele, verificările se realizează în baza prevederilor procedurale și formularelor aferente sub-măsurii în care se încadrează scopul proiectului finanțat, conform codului contractului/deciziei de finanțare. 

Modelele de formulare care trebuie completate/prezentate de beneficiar (Cererea de plată, Identificarea financiară, Declarația de cheltuieli, Raportul de asigurare, Declarația pe propria răspundere a beneficiarului) sunt disponibile la OJFIR sau pe site-ul AFIR (www.afir.info). 

Decontarea TVA de la Bugetul de stat se poate solicita dacă beneficiarul se încadrează în prevederile OUG nr. 49/2015 și a solicitat modificarea corespunzătoare a Contractului de finanțare, conform dispozițiilor Manualului de procedură și a Ghidului de implementare. 

Pentru toate cererile de plată, după primirea de la AFIR a Notificării cu privire la confirmarea 

plății, în termen de maximum 5 zile, beneficiarul are obligația de a informa GAL cu privire la sumele autorizate și rambursate în cadrul proiectului.
Rectificarea Declarației de eșalonare se poate realiza de către beneficiar de maxim două ori în perioada de execuție a Contractului de finanțare. În situația în care se aprobă prelungirea duratei de execuție peste termenul maxim de 24/36 de luni, după caz, beneficiarului i se va mai permite o nouă rectificare în conformitate cu noua perioadă de execuție aprobată. 

În cazul proiectelor pentru care se decontează TVA-ul de la bugetul de stat conform prevederilor legale în vigoare beneficiarii trebuie să depună și Declaraţia de eșalonare a depunerii Dosarelor Cererilor de Plată distinctă pentru TVA.

Termenul limită de efectuare a plăţilor către beneficiar este de maxim 90 de zile calendaristice de la data înregistrării cererii de plată conforme.
CAPITOLUL 14 MONITORIZAREA PROIECTELOR

Indicatori de monitorizare

Număr total de operațiuni de cooperare sprijinite în cadrul măsurii de cooperare - 2

Cheltuieli publice totale –  10.000 €
Locuri de muncă nou create - 2

Lanț scurt de aprovizionare – 1

O formă asociativă nou înfiinţată

O marcă locală nou creată

Durata de monitorizare a proiectelor este de 5 ani de la data ultimei plăţi efectuate de către Autoritatea Contractantă.

În perioada monitorizării proiectului de 5 ani de la data ultimei tranșe de plată efectuată de AFIR, beneficiarul se obligă:

· respecte și să mențină criteriile de eligibilitate şi de selecţie; 

· să nu modifice obiectivele prevăzute în Studiul de Fezabilitate, parte integrantă din Contractul şi Cererea de Finanţare, 

· să nu înstrăineze investiţia;

· să nu îşi înceteze activitatea pentru care va fi finanţat.

Atenție! În cazul nerespectării acestora, sumele acordate vor fi recuperate integral

Activele corporale și necorporale rezultate din implementarea proiectelor finanțate prin LEADER, trebuie să fie incluse în categoria activelor proprii ale beneficiarului și să fie utilizate pentru activitatea care a beneficiat de finanțare nerambursabilă pentru minim 5 ani de la data efectuării ultimei plăți.
CAPITOLUL 15 INFORMAŢII UTILE

15.1  DOCUMENTE NECESARE LA DEPUNEREA CERERII DE FINANŢARE (NUMEROTATE CONFORM POZIŢIEI DIN CEREREA DE FINANŢARE)
Documentele în baza cărora se va evalua Cererea de Finanţare:

1. PLANUL DE MARKETING SI  STUDIUL DE FEZABILITATE (DUPA CAZ)
În cazul în care planul de proiect include, de asemenea, acțiuni care sunt eligibile în cadrul măsurii (4.2, 4.2a) membrii ce vor beneficia direct de investițiile prevăzute vor atașa Studiul de Fezabilitate pentru a demonstra deținerea exploatației agricole/ spațiilor de depozitare, procesare etc.

2. ACORDUL DE COOPERARE AL PARTENERIATULUI

3. DOCUMENTE SOLICITATE PENTRU TERENUL AGRICOL/ DOCUMENT PENTRU EFECTIVUL DE ANIMALE DEŢINUT ÎN PROPRIETATE

Pentru membri fermieri care fac parte din acordul de cooperare, iar în cazul grupurilor/ organizațiilor de producători și cooperativelor documentul se va solicita doar pentru membri.

4.DOCUMENTE SOLICITATE PENTRU IMOBILUL (CLĂDIRILE ŞI/ SAU TERENURILE) PE CARE SUNT/ VOR FI REALIZATE INVESTIŢIILE

În cazul în care planul de proiect include, de asemenea, acțiuni care sunt eligibile în cadrul altor măsuri (4.2 și 4.2a) se vor prezenta documentele așa cum sunt prevăzute în cadrul Ghidului Solicitantului (pentru perioada de tranziție 2021-2022), aferent submăsurii respective, de către fermierul/ microîntreprinderea și întreprinderea mică, membrii ai acordului de cooperare ce vor beneficia de investiție, acolo unde este cazul.

5. EXTRAS DE CARTE FUNCIARĂ SAU DOCUMENT CARE SĂ CERTIFICE CĂ NU AU FOST FINALIZATE LUCRĂRILE DE CADASTRU, pentru investiţiile care vizează investiţii în lucrări privind construcţiile noi sau modernizări ale acestora.

Atenţie! În situatia în care imobilul pe care se execută investiţia nu este liber de sarcini (gajat pentru un credit), se va depune acordul creditorului privind executia investitiei şi graficul de rambursare a creditului.

6. CERTIFICAT DE URBANISM SAU AUTORIZAŢIE DE CONSTRUIRE pentru proiecte care prevăd construcţii (noi, extinderi sau modernizări). Certificatul de urbanism nu trebuie însoţit de avizele mentionate ca necesare fazei urmatoare de autorizare.

ACESTE DOCUMENTE SE VOR PREZENTA LA MOMENTUL ÎNCHEIERII CONTRACTULUI:

7 DOCUMENT DE LA BANCĂ/ TREZORERIE cu datele de identificare ale acesteia și ale contului aferent proiectului FEADR (denumireainstituției financiare, codul IBAN al contului în care se derulează operațiunile cu AFIR)

ACESTE DOCUMENTE SE VOR PREZENTA LA MOMENTUL ÎNCHEIERII CONTRACTULUI:

8.1 Certificat care să ateste lipsa datoriilor restante locale al liderului de proiect, valabil la data încheierii contractului, emis de primăria pe raza căreia îşi are sediul social și puncte de lucru (numai în cazul în care solicitantul este proprietar asupra imobilelor).
- Certificatele trebuie să menţioneze clar lipsa datoriilor prin menţiunea „nu are datorii fiscale şi sociale sau locale” sau bararea rubricii în care ar trebui să fie menţionate.

- Solicitantul va prezenta decizia de rambursare aprobată a sumelor negative solicitate la rambursare prin deconturile de TVA şi/sau alte documente aprobate pentru soluţionarea cererilor de restituire, decizie/documente care au fost aprobate ulterior eliberării certificatului de atestare fiscală, pentru

compensarea obligaţiilor fiscale de la Sect. A.

8.2 8.2 CAZIERUL JUDICIAR AL LIDERULUI DE PROIECT

Extrasul cazierului judiciar se solicită și se eliberează în conformitate cu prevederile Legii nr. 290/2004 privind cazierul judiciar, republicată, cu modificările şi completările ulterioare. 
ACESTE DOCUMENTE SE VOR PREZENTA LA MOMENTUL ÎNCHEIERII CONTRACTULUI:

9.1 DOCUMENT EMIS DE DSVSA JUDEŢEANĂ PENTRU PROIECT, conform Protocolului de colaborare dintre AFIR şi ANSVSA publicat pe pagina de internet, după caz.

9.2 DOCUMENT EMIS DE DSP JUDETEANĂ PENTRU PROIECT, conform Protocolului de colaborare dintre AFIR şi MS publicat pe pagina de internet www.afir.info, după caz.

Atenție!

Documentele acestui punct vor fi emise cu cel mult un an înaintea depunerii Cererii de finanţare.

Formatul documentelor poate fi vizualizat pe pagina de internet www.afir.info, secţiunea: Informaţii utile/ Protocoale de colaborare.

10 AUTORIZAŢIE SANITARĂ/ NOTIFICARE de constatare a conformităţii cu legislaţia sanitară emise cu cel mult un an înaintea depunerii Cererii de finanţare, pentru unitățile care se autorizează/ avizează conform legislației în vigoare și pentru unitățile care se modernizează, după caz.

11.1 CERTIFICATUL DE ÎNREGISTRARE ELIBERAT DE OFICIUL REGISTRULUI COMERŢULUI conform legislaţiei în vigoare.
11.2 STATUT pentru Societatea cooperativă înfiinţată în baza Legii nr. 1/ 2005 cu modificările și completările ulterioare, Cooperativa agricolă înfiinţată în baza Legii nr. 566/ 2004 cu modificările și completările ulterioare și grupuri/ organizații de producători înființate conform ordonantei 37/ 2005 privind recunoașterea si funcționarea grupurilor si organizațiilor de producători, pentru comercializarea produselor agricole, cu completarile și modificările ulterioare.

11.3 Documente echivalente celor de mai sus pentru alte forme de organizare. În acest caz, dacă în timpul evaluării se constată că documentul prezentat de solicitant nu este suficient, evaluatorul va solicita prin informații suplimentare documentul necesar cu elementele pe care trebuie să le conțină.

12.1 CERTIFICAT DE CONFORMITATE A PRODUSELOR AGROALIMENTARE ECOLOGICE

(produse finite) emis de un organism de inspecţie şi certificare, conform prevederilor OUG 34/ 2000 privind produsele agroalimentare ecologice cu completările și modificările ulterioare (pentru modernizări).

12.2 (pentru investiții noi):

a) FIȘA DE ÎNREGISTRARE CA PROCESATOR ȘI PRODUCĂTOR ÎN AGRICULTURĂ ECOLOGICĂ

b) CONTRACTUL PROCESATORULUI CU UN ORGANISM CERTIFICAT DE INSPECȚIE ȘI CERTIFICARE

13. DOCUMENT care să demonstreze calitatea de membru al grupului aplicant pentru produsul alimentar care participă la sisteme din domeniul calității produselor agricole și alimentare recunoscute sau în curs de recunoaștere la nivel european.

14. ATESTATUL DE PRODUS TRADIȚIONAL emis de MADR, în conformitate cu Ordinul nr. 724/ 2013 privind atestarea produselor tradiţionale, cu modificările și completările ulterioare (pentru modernizări în vederea obținerii unui produs existent – la depunere, pentru investiții în vederea obținerii unui produs nou - la ultima plată).
15. ATESTAT PRODUS ALIMENTAR OBŢINUT CONFORM UNEI REŢETE CONSACRATE ROMÂNEŞTI - Emis de MADR, în conformitate cu Ordinul comun 394/2014 privind atestarea produselor alimentare obţinute conform reţetelor consacrate româneşti. (pentru modernizări în vederea obţinerii unui produs existent - la depunere, pentru investiţii în vederea obţinerii unui produs nou - la ultima plată).

16. DOCUMENT DIN CARE SĂ REIASĂ ÎNREGISTRAREA DREPTULUI DE UTILIZARE A MENŢIUNII PRODUS MONTAN, EMIS DE AUTORITATEA COMPETENTĂ.

COPIE CERERE DEPUNERE DOCUMENTAȚIE ÎN VEDEREA DOBÂNDIRII DREPTULUI DE UTILIZARE A MENŢIUNII DE CALITATE FACULTATIVE „PRODUS MONTAN"- PENTRU PRODUSELE ÎN CURS DE RECUNOAȘTERE. 
17. DOCUMENT EMIS DE ANPM PENTRU PROIECT

La încheierea Contractului de finanțare:

 CLASAREA NOTIFICĂRII

 DECIZIA ETAPEI DE ÎNCADRARE CA DOCUMENT FINAL

 ACORD DE MEDIU emis de APM județean, dacă este cazul.

Atenție!

Pentru îndeplinirea condiției de prezentare la încheierea contractului de finanțare a documentului final de la mediu, „clasarea notificării/ decizia de încadrare/acord de mediu”, este foarte important să demarați din timp demersurile la ANPM pentru obținerea acestora.

Menționăm că potrivit prevederilor legii 292/ 2018, art. 23, pentru proiectele care se supun procedurii de evaluare a impactului asupra mediului este interzisă realizarea acestora fără obţinerea deciziei etapei de încadrare/ acordului de mediu. Pentru lucrări de investiţii iniţiate sau realizate este interzisă emiterea deciziei etapei de încadrare/ acordului de mediu.

18. ALTE DOCUMENTE JUSTIFICATIVE (SE VOR SPECIFICA DUPĂ CAZ)

Atenţie! Evaluarea Cererii de finanţare din punct de vedere al eligibilităţii şi al verificării criteriilor de selecţie va include şi consultarea informaţilor referitoare la solicitant şi la punctul de lucru, după caz, deţinute de instituţiile abilitate (ex.: ANSVSA, APIA, MADR, ONRC etc.) sau documentele relevante anexate de către solicitant: Oferte, Documente înființare membrii, Documente de identitate - copii, Contract de muncă/ extras REVISAL, Angajament de realizare lucrări/ construcții, Hotărârea Consiliului Local etc.

IMPORTANT !

Documentele justificative anexate Cererii de Finanţare trebuie să fie valabile la data depunerii acestora, în conformitate cu legislaţia naţională în vigoare.
15.2 Anexele Ghidului Solicitatului pentru Măsura 2/1A
1. Anexa 1 - Cererea de Finanțare

2. Anexa 2 – Contract de finantare

3. Anexa 3 – Fisa măsurii M2/1A
4. Anexa 4 – Acte normative utile
5. Anexa 5 - Model plan de marketing
6. Anexa 6 – Model Acod de cooperare al partenerilor

7. Anexa 7 – Model Studiu de Fezabilitate 

8. Anexa 8 – Anexa I prevazuta la art 38 din Tratatul de Funcționare al Uniunii Europene
9. Anexa 9 – Anexa aferentă STP din cadrul national legislativ

10. Anexa 10 – Lista de localitati HNV

11. Anexa 11– Declarație privind prelucrarea datelor cu caracter personal 

12 Anexa 12– Procedura de evaluare si selectie GAL
13. Anexa 13 – Declarație raportare GAL

14. GE 1.2 L Fisa de verificare generală a proiectului 

15.3 GAL VALEA MUNTELUI  ÎN  SPRIJINUL  DUMNEAVOASTRĂ  
Fiecare cetăţean al României, precum și persoanele juridice de drept român care se încadrează în aria de finanţar e a Măsurilor din cadrul PNDR, au dreptul să beneficieze de fondurile europene nerambursabile pentru finanţarea propriilor proiecte de investiţii pentru dezvoltare rurală.

GAL VALEA MUNTELUI vă stă la dispoziţie de luni până vineri între orele 8:30 și 17:00 pentru a vă acorda informaţii privind modalităţile de accesare a măsurilor din SDL, dar și pentru a primi propunerile sau sesizările dumneavoastră privind implementarea SDL. 

Experţii GAL vă pot acorda, pe loc sau în termenul legal (maximum 30 de zile), orice informaţie necesară în demersul dumneavoastră pentru accesarea fondurilor europene. Însă, nu uitaţi că experţii GAL nu au voie să vă acorde consultanţă privind realizarea proiectului.

Echipa GAL vă poate ajuta ori de câte ori aveţi o plângere, o reclamaţie sau o petiţie privind o situaţie care intră în aria de competenţă a GAL. 

De asemenea, dacă consideraţi că sunteţi nedreptăţit, defavorizat sau sesizaţi posibile neregularităţi în derularea implementării SDL, nu ezitaţi să vă adresaţi în scris GAL Valea Muntelui, pentru soluţionarea problemelor. 

Pentru a reclama o anumită situaţie sau pentru a sesiza eventuale neregularităţi informaţi-ne în scris. Trebuie să ţineţi cont că pentru a putea demara investigaţiile și aplica eventuale sancţiuni, reclamaţia sau sesizarea trebuie să fie explicită, să conţină informaţii concrete, verificabile și datele de contact ale persoanei care a întocmit respectiva reclamaţie sau sesizare.

Pentru a afla detalii privind condiţiile și modalitatea de accesare, fondurile disponibile precum și investiţiile care sunt finanţate prin FEADR, consultaţi acest Ghid. Dacă doriţi informaţii suplimentare puteţi să formulaţi întrebări către GAL Valea Muntelui.
DATE DE CONTACT

 GAL Valea Muntelui 

Adresă sediu: Comuna Asău, Sat Straja, Nr.241, Judeţ Bacău 

Tel/fax: 0234 382 091 

Email: office@galvaleamuntelui.ro 

Web: www.galvaleamuntelui.ro

